To hlavné, čo mi vytýkali, že som odvolal čurillovcov v rozpore so zákonom, dneska, resp. minulý týždeň vyvrátil krajský súd, kedy rozhodol o tom, že čurillovci boli postavení mimo službu v zákone, čiže ja so svojím odvolávaním som nemal žiadny problém.

Krajský súd v Bratislave vo veci dvoch vyšetrovateľov rozhodol o neudelení neodkladného opatrenia vo veci ich postavenia mimo službu. To bolo okrem iného dôvodom, prečo chcela opozícia ministra vnútra odvolať. Súd skonštatoval, že nie je v ich právomoci rozhodovať o zákonnosti postupu ministra vnútra Matúša Šutaja Eštoka, lebo to môže iba správny súd. Súd sa ale vôbec nevyjadroval k tomu, či ministerstvo vnútra postupovalo v súlade so zákonom. Výrok ministra Šutaja Eštoka preto hodnotíme ako nepravdivý.

Minister vnútra Matúš Šutaj Eštok po nástupe do funkcie postavil mimo službu obvinených vyšetrovateľov spojených s Jánom Čurillom. Viacerí z vyšetrovateľov mali v tom čase štatút chránenej osoby od Úradu špeciálnej prokuratúry. Kvôli tomuto štatútu malo ministerstvo vnútra povinnosť požiadať Úrad na ochranu oznamovateľov (ÚOO) o súhlas pri vykonaní personálnych zmien. Predsedníčka ÚOO Zuzana Dlugošová upozornila na skutočnosť, že ministerstvo o súhlas nepožiadalo.

Opozícia aj samotní vyšetrovatelia namietali postup ministra ako nezákonný. Policajti so statusom chráneného oznamovateľa sa preto obrátili na súd, opozícia zase podala návrh na vyslovenie nedôvery ministrovi Šutajovi Eštokovi. V návrhu opoziční poslanci ministrovi vnútra vyčítali najmä porušenie zákona pri personálnych zmenách v polícii Opozičným poslancom sa ministra v parlamente odvolať nepodarilo . Za jeho odvolanie hlasovalo 61 poslancov zo 136 prítomných, 75 bolo proti.

Viacerí vyšetrovatelia so svojim podaním uspeli , keď im súd vydal neodkladné opatrenie, naopak niektorým súd nevyhovel . Vo väčšine prípadov rozhodnutia nie sú konečné pretože ich vydal zatiaľ len prvostupňový súd, v dvoch prípadoch však už policajti poznajú a rozhodnutia krajského súdu.

Senát krajského súdu svojím rozhodnutím z 25. januára potvrdil predošlé uznesenie Mestského súdu Bratislava IV o tom, že bývalý vyšetrovateľ NAKA Ján Čurilla a jeho kolega Róbert Magula sa nemôžu vrátiť do práce. Súd nevydal neodkladné opatrenie, ktorým sa bránili voči rozhodnutiu ministra vnútra Matúša Šutaja Eštoka postaviť ich mimo službu.

V konaní však súd nerozhodoval o tom, či bol postup ministra vnútra Matúša Šutaja Eštoka v prípade postavenia policajtov mimo služby zákonný. Krajský súd sa uzniesol, že o neodkladnom opatrení nemôže rozhodovať civilný súd, ale musí tak urobiť správny súd. Vyplýva to z rozhodnutí , ktoré advokát poškodených Peter Kubina zverejnil na sociálnej sieti Facebook.

V uznesení sa krajský súd stotožnil s uznesením mestského súdu, ktorý nevyhovel policajtom vo vydaní neodkladného opatrenia. „Mal za to, že v danom prípade vzhľadom na osobitnú povahu sporu, kedy predmetom je de facto posudzovanie zákonnosti rozhodnutia správneho orgánu, nemá súd právomoc hodnotiť jeho zákonnosť ako ani rozhodnúť o opravnom prostriedku voči tomuto personálnemu rozkazu, nakoľko s poukazom na vyššie uvedené má takúto právomoc výlučne správny súd,“ sumarizuje krajský súd predchádzajúce rozhodnutie mestského súdu v uznesení pre vyšetrovateľa Magulu (s. 2).

To, že súd nerozhodoval o zákonnosti postupu ministerstva potvrdil aj Úrad na ochranu oznamovateľov. Ten informoval, že o tom, či bol postup ministerstva vnútra zákonný, môže rozhodovať jedine správny súd. „Hoci to mnohé médiá interpretovali opačne, súd sa vôbec nevyjadroval k tomu, či ministerstvo vnútra postupovalo v súlade so zákonom, keď bez predchádzajúceho súhlasu Úradu na ochranu oznamovateľov dočasne postavilo policajtov mimo službu,“ píše sa vo vyjadrení úradu.

Vyjadrenie Ministerstva vnútra SR pre Demagog.sk z 27. 2. 2024:

Minister vnútra SR taktiež po celý čas vo svojich vyjadreniach uvádzal, že iba správny súd môže rozhodovať, či postup ministra bol v súlade so zákonom, a to takým spôsobom, že správny súd skonštatuje, že personálny rozkaz ako aj druhostupňové rozhodnutie boli vydané v súlade so zákonom. (Avšak predpokladom na to, aby v danej veci mohol vôbec správny súd začať konať a rozhodovať, je nevyhnutné podanie správnej žaloby vyšetrovateľmi správnemu súdu v konaní o preskúmanie zákonnosti rozhodnutí m inistra vnútra SR). Tým, že advokát vyšetrovateľov dal v civilnom konaní návrh na vydanie neodkladného opatrenia – Krajský súd v Bratislave ako odvolací súd v dvoch prípadoch uznesením potvrdil dve uznesenia Mestského súdu Bratislava IV., ktorými bol návrh na nariadenie neodkladného opatrenia v právnej veci dvoch žalobcov proti žalovanému: MV SR zamietnutý. Zároveň súd skonštatoval, že nie v právomoci civilného súdu rozhodovať o zákonnosti postupu ministra vnútra SR, lebo to môže iba správny súd.

Z uvedeného vyplýva, že minister vnútra SR doposiaľ svojimi výrokmi „iba oponoval“ už k skorším, predbežným vyjadreniam opozície, prípadne niektorých novinárov že „konal v rozpore so zákonom“, aby aj širšia a laická verejnosť lepšie chápala právne kroky ministra vnútra SR pri postavení „čurillovcov“ mimo činnú službu a že Krajský súd v Bratislave potvrdil jeho tvrdenia v tom, že návrh na vydanie neodkladných opatrení v civilnom konaní nebol prípustný, nakoľko v predmetných prípadoch má v zmysle zákona právomoc rozhodovať len správny súd, čo bolo v dvoch prípadoch jednomyseľne potvrdené uzneseniami Krajského súdu v Bratislave ako aj vo väčšine prípadov okresnými súdmi, ktoré zamietli nariadenie neodkladného opatrenia už v prvostupňovom konaní. Krajský súd v Bratislave taktiež potvrdil, že zo strany ministra nedošlo pri vydaní personálnych rozkazov k diskriminačnému konaniu, teda k vydaniu personálneho rozkazu z dôvodu vykonania oznámenia o protispoločenskej činnosti a tiež, že dočasné pozbavenie výkonu štátnej služby nemá žiadnu príčinnú súvislosť s oznámením žalobcu podľa zákona o ochrane oznamovateľov.

Oprava z 5. 3. 2024: V texte sme opravili nepresnosť - pôvodne sme uviedli, že vyšetrovatelia okolo Jána Čurillu dostali status chránených oznamovateľov od Úradu na ochranu oznamovateľov, avšak tento status ÚOO neprideľuje , spomínaným policajtom ho udelil Úrad špeciálnej prokuratúry.

postavil upozornila namietali obrátili podala návrh vyčítali nepodarilo uspeli nevyhovel potvrdil rozhodnutí uznesení potvrdil neprideľuje udelil


Ako tí ostatní, ktorí sa tvária ako pán Dzurinda, že ako treba vlastenecky postupovať. Škoda, že to pri Lisabonskej zmluve takto vlastenecky nepostupoval a vtedy nehlasoval za Lisabonskú zmluvu, že bol vtedy taký stranícky, trochársky a malicherný.

Mikuláš Dzurinda ako člen strany SDKÚ-DS za Lisabonskú zmluvu nehlasoval . Lisabonská zmluva bola po dlhých diskusiách medzi koalíciou a opozíciou prijatá v r. 2008 za vlády Róberta Fica. Vtedajšia slovenská opozícia (SDKÚ-DS, KDH a SMK) ratifikačný proces najprv bojkotovala na protest proti vládnemu návrhu tlačového zákona, ktorý podľa nej môže ohroziť slobodu tlače v krajine. Jednotný postup opozície však nakoniec ukončila Strana maďarskej koalície. Svojimi hlasmi pomohla koalícii na čele so Smerom-SD premiéra Roberta Fica získať chýbajúce hlasy k trojpätinovej ústavnej väčšine potrebnej na schválenie medzinárodnej zmluvy v parlamente .

nehlasoval
schválenie medzinárodnej zmluvy
parlamente


Aj keď musím povedať, že osobne pán Maďarič podľa mňa mal k nemu výhrady, ale jeho politická strana ho podporovala.

Či mal pán Maďarič ako osoba výhrady voči pánovi Nižňanskému je neoveriteľné.


...v tom Slovenskom rozhlase bola jedna z mojich špecializácii práve kultúra. Takže pripravovala som rôzne kultúrne pozvánky, moderovala som niektoré kultúrne podujatia. (...) Skôr by som sa možno vrátila k tomu, že 25 rokov som pracovala v médiách a v kultúre a v politických štruktúrach iba 5.

Podľa dostupných údajov na webovej stránke Ministerstva kultúry SR Ľubica Laššáková v rokoch 1988-2011 pracovala ako redaktorka a moderátorka Slovenského rozhlasu. Niekoľko rokov bola aj vedúcou odbornej redakcie a publicistiky. Neskôr zastávala pozíciu programovej a tlačovej manažérky PKO v Banskej Bystrici. Rovnako pravdivá je aj druhá časť výroku, kde Laššáková tvrdí, že v politických štruktúrach pôsobí iba 5 rokov, keďže od roku 2012 do júna 2016 bola prednostkou Okresného úradu v Banskej Bystrici a zároveň aj členkou strany SMER-SD. Výrok preto hodnotíme ako pravdivý.

webovej pracovala


Povedal, povedal som to hneď 21. (októbra, pozn.), deň, do ktorého sa mohli nominácie predkladať a povedal som to jednoznačne. Nebol som za žiadnym poslancom, nikoho som nenútil, nikoho som neoslovil, ale nikomu som ani nebránil. To je čisté a takto to má byť. Výsledok pán redaktor, často ma citujete, no zacitujte, čo hovorievam, že čo je najdôležitejšid v politike? No výsledok. Aký je výsledok. Jednotný.

Toto isté tvrdil Dzurinda aj na svojej tlačovej konferencii dňa 21. októbra 2010.

tlačovej konferencii


Príliš nízka kaucia (voľby so EP, pozn.). 10 krát menšia ako do volieb do NR SR.

Podľa Zákona č. 331/2003 Z.z.o voľbách do Európskeho parlamentu je povinnosť každej kandidujúcej strany zložiť kauciu vo výške 1 659 Eur . Podľa Zákona č. 333/2004 o voľbách do Národnej rady Slovenskej republiky je spolu s kandidátnou listinou nutné zložiť kauciu vo výške 16 956 Eur. Keďže volebná kaucia do NR SR je viac ako desaťkrát vyššia, než kaucia do volieb do EP, výrok hodnotíme ako pravdivý. V obidvoch prípadoch sa kaucia vracia v prípade, že strana vo voľbách získa dve percentá odovzdaných platných hlasov. Dátum zverejnenia analýzy: 13.05.2014 Naspäť Nahlásiť chybu

Zákona č. 331/2003
Zákona č. 333/2004


My sme vždy bez problémov v Národnej rade Slovenskej republiky tajne zvolili generálneho prokurátora a predložili ho prezidentovi.

Za D. Trnku hlasovalo v tajnej voľbe 84 poslancov. Podľa kuloárnych informácií hlasovali za D. Trnku všetky poslanecké kluby okrem ĽS-HZDS a SDKÚ. Poslanci týchto dvoch strán zrejme hlasovali za J. Bernáta (šéfa Úradu špeciálneho prokurátora), ktorý získal 58 hlasov. Bernáta navrhol poslanec ĽS-HZDS T. Cabaj. ČTK k voľbe Hanzela za GP 19. januára 1999 napísala (nie je dostupné online, pozn.): "V čele Generální prokuratury Slovenské republiky stane od 1. února Milan Hanzel, někdejší ministr spravedlnosti ve vládě Jozefa Moravčíka z roku 1994. Návrh vládních stran na Hanzelovo jmenování včera v tajném hlasování podpořilo 78 poslanců 150-členné slovenské sněmovny. Hanzel nahradí Michala Vaľa, který se po dohodě s vládou sám vzdal funkce k 31. lednu. Vláda premiéra Dzurindy se od nástupu netajila snahou o výměnu v čele prokuratury s odůvodněním, že Vaľo bránil šetření politicky citlivých případů." Nepodarilo sa nám nájsť žiadne mediálne zmienky o tom, že by s voľbou generálneho prokurátora boli v minulosti nejaké problémy. Avšak minimálne v prípade voľby D. Trnku, pri ktorom bola široká zhoda, možno vylúčiť problémy s jeho zvolením.

hlasovalo


...(Pakt OSN o migrácii, pozn.) sa tam prijíma aklamačne, Vy tam prídete a tým pádom s tým súhlasíte. Ktokoľvek, zo Slovenskej republiky tam príde, a postaví sa tam, tak sme to prijali a môžeme tam rozprávať čokoľvek.

Na medzinárodnej konferencii v Marakéši, ktorá sa uskutoční 10-11 decembra 2018, sa Globálny pakt o migrácii OSN slávnostne prijme, čo znamená, že už v ňom nedôjde k žiadnym zmenám. Výrok Borisa Kollára preto hodnotíme ako pravdivý. V roku 2016 sa krajiny na valnom zhromaždení OSN rozhodli , že nadväzujúc na prijatú Newyorskú deklaráciu o utečencoch a migrantoch vytvoria dokument pre bezpečnú, riadenú a legálnu migráciu. Neskôr, v apríli roku 2017 sa začalo s tvorbou tohto dokumentu. V júni 2018 sa finalizoval jeho text a 10-11 decembra 2018 sa uskutoční medzinárodná konferencia, na ktorej Globálny pakt OSN o migrácii bude slávnostne prijatý. Dátum zverejnenia analýzy: 03.12.2018 Naspäť Nahlásiť chybu

rozhodli


... posledné hodnotenie agentúry Moody´s, ktoré zlepšilo výhľad ratingu pre Slovensko na stabilný, to je tá A2. ... Ja len pripomínam, že táto agentúra Moody´s na jar minulého roku znížila rating vtedy ešte vláde Ivety Radičovej.

Podobný výrok sme overovali v relácii O5M12 z 13. októbra 2013. Agentúra Moody´s skutocne zlepšila pred niekolkými dnami (5. októbra 2013) Slovensku rating. Posledne bol rating znížený (.pdf) zaciatkom roku 2012. Server Webnoviny.sk o téme píše: "Moody's bola jedinou agentúrou, ktorá prisudzovala Slovensku negatívny výhlad ratingu, a to od februára 2012, kedy ho zhoršila z úrovne A1 na A2. Ostatné dve hlavné medzinárodné agentúry vnímali Slovensko optimistickejšie - hoci Standard & Poor's tiež zhoršila rating v januári 2012 na A z úrovne A+, zachovala mu stabilný výhlad. Fitch ratings naposledy v máji tohto roku potvrdila rating SR na úrovni A+ so stabilným výhladom."

overovali zlepšila znížený Webnoviny.sk


Pokiaľ viem (cena elektrickej energie pre domácnosti, pozn.), 61 eur za za tú silovú zložku, na megawatthodinu. Ale nie je to cena dotovaná.

Cena 61,2 eur za megawatthodinu silovej elektriny, na ktorej sa štát v memorande dohodol so Slovenskými elektrárňami, nie je dotovaná, hoci náklady na distribúciu či podporu obnoviteľných zdrojov štát dotuje. Tvrdenie Richarda Sulíka hodnotíme ako ešte pravdivé.

Vo februári 2022 ministerstvo hospodárstva SR iniciovalo podpis memoranda s majoritným akcionárom Slovenských elektrární ohľadom zvýhodnených dodávok elektrickej energie pre domácnosti. Dokument obsahuje záväzok spoločnosti predávať elektrickú energiu vybraným odberateľom v celkovom objeme 6,15 TWh za cenu 61,2077 eur za megawatthodinu počas rokov 2023 a 2024.

Európska komisia v novembri 2022 memorandum schválila , čo predstavovalo posledný veľký krok na to, aby sa mohlo opatrenie uviesť do platnosti. Bez štátnej pomoci hrozilo, že by domácnosti platili viac ako 600 eur za megawatthodinu.

Dohoda so Slovenskými elektrárňami sa vzťahuje len na komoditu, tzv. silovú elektrinu, a netýka sa ostatných zložiek, ktoré tvoria koncovú cenu elektriny. Ide o poplatky obsiahnuté v cene elektriny, ktoré pokrývajú napríklad náklady na distribúciu elektriny. Koncovú cenu elektrickej energie okrem silovej elektriny tvorí šesť ďalších položiek, pričom ich spoločný podiel na celkovej cene je v tomto roku viac ako 50%.

Tieto poplatky určuje Úrad pre reguláciu sieťových odvetví (ÚRSO). Odberatelia však vďaka zastropovaniu neplatia poplatky vo výške určenej ÚRSO ale vo výške, ktorú určili vládne nariadenia. Rozdiel medzi tým, čo stanovil ÚRSO a čo určili vládne nariadenia musí distribučným spoločnostiam kompenzovať štát. Z dát rezortu hospodárstva vyplýva, že dotovanie cien elektriny zo štátneho rozpočtu vyšlo od začiatku roka na 280 miliónov eur.

memoranda predávať schválila vzťahuje tvorí určuje


O ňom (Milan Lučanský, pozn.) sa písali tieto veci dávno predtým, než sa stal policajným prezidentom, dokonca mnohé ešte predtým, nebo bol šéfom inšpekcie,...

Milan Lučanský bol zvolený do funkcie prezidenta Policajného zboru (PZ) 30. mája 2018. V polícii pôsobí Lučanský od roku 1990. V rokoch 2012 - 2016 pôsobil vo funkcii 1. viceprezidenta PZ, následne bol povýšený na generálneho riaditeľa Sekcie kontroly a inšpekčnej služby Ministerstva vnútra SR. Počas jeho kariéry sa v médiách objavilo viacero káuz týkajúcich sa jeho osoby. Vo februári 2018 unikla nahrávka, podľa ktorej mal Lučanský nezákonným spôsobom nadobudnúť apartmán na Floride. V júni 2016 vyšlo najavo, že Lučanský stavia luxusnú chatu za 330-tisíc eur. V roku 2011 mal dovolenkovať v Chorvátsku s priateľmi, medzi ktorými údajne bol aj človek odsúdený vo Švajčiarsku za prevážanie drog. V roku 2010 bol počas Radičovej vlády odvolaný z funkcie šéfa Úradu boja proti organizovanej kriminalite Stred pre podozrenie zo spolupráce s mafiánom Karolom Melom. Keďže s novým policajným prezidentom sa v priebehu rokov spájalo viacero káuz, hodnotíme výrok ako pravdivý. Kauza z februára 2018 sa týka uniknutej nahrávky, na ktorej sa v minulosti stíhaný podnikateľ Michal Chynoradský rozpráva s podpredsedom parlamentu Andrejom Hrnčiarom o apartmáne, ktorý si mal Lučanský, vtedy riaditeľ inšpekcie ministerstva vnútra, kúpiť z nezákonne získaných peňazí. V súvislosti s podozrením sa poslankyňa Lucia Nicholsonová obrátila na vtedajšieho ministra vnútra Roberta Kaliňáka, Generálnu prokuratúru a orgány činné v trestnom konaní. Okrem údajného nezákonného nadobudnutia nehnuteľnosti mal Lučanský podľa Nicholsonovej vydierať podnikateľov z okolia Žiliny. Krátko po objavení nahrávky prehovoril odsúdený mafiánsky boss Mikuláš Černák , na ktorého usvedčení pracoval aj Lučianský, o tom, že mal počas vyšetrovania zámerne ignorovať informácie o zakopanej mŕtvole. Černák už v roku 2014 začal tvrdiť, že Lučanský mal ničiť dôkazy k mafiánskym vraždám. Apartmán na Floride nebol prvou kauzou týkajúcou sa Lučanského majetku. V júni 2016 sa objavila správa o luxusnej chate za 330-tisíc eur, ktorú si v blízkosti Martina mal Lučanský postaviť. Lučanský v tom čase tvrdil, že stavbu financuje z predaja inej nehnuteľnosti a v prípade potreby si vezme úver. Problém nastal aj so stavebným povolením. To bolo Lučianskému vydané údajne omylom. Až neskôr sa ukázalo, že na danom pozemku sa vôbec nemalo stavať. Okrem problematického nadobudnutia majetku sa Lučanský viackrát spomínal v súvislosti s udržiavaním kontaktov s osobami podozrivými z mafiánskej činnosti. Týždenník Plus 7 dní zverejnil správu, že v roku 2011 dovolenkoval Lučanský v Chorvátsku spoločne s prokurátorom Petrom Šufliarskym a slovenským podnikateľom, ktorého vo Švajčiarsku vyšetrovali kvôli drogám. Po nástupe vlády Ivety Radičovej bol Lučanský 9. októbra 2010 odvolaný na príkaz ministra vnútra Daniela Lipšica z funkcie šéfa Úradu boja proti organizovanej kriminalite Stred. Dôvodom mal údajne byť útek mafiána Karola Mella. Vtedajší policajný prezident Jaroslav Spišiak sa v tejto súvislosti vyjadril : " Kým oni (Lučanský a jeho zástupca Jozef Mičieta, pozn.) boli policajtami, Mello bol sústavne na úteku. Keď odišli, podarilo sa nám ho zadržať. " Dátum zverejnenia analýzy: 04.06.2018 Naspäť Nahlásiť chybu

prezidenta apartmán luxusnú dovolenkovať mafiánom nezákonne Černák dôkazy financuje dovolenkoval odvolaný vyjadril


No pán Hamran predsa o 3 dni tak či tak končil, všetci to vedeli, on to vopred oznámil.

V rozhovore pre Denník N Štefan Hamran uviedol , že mal k 31. októbru 2023 skončiť vo funkcii policajného prezidenta a od 1. novembra odísť do civilu. Túto informáciu oznámil na ministerstve vnútra, kde mu vystavili personálny rozkaz (08:25), ktorý mu premiér a zároveň minister vnútra, Ľudovít Ódor, spolu s generálnym tajomníkom podpísali 24. októbra. Následne sa mal 26. októbra o 10:30 hlásiť u nového ministra vnútra, Šutaja Eštoka, no stretnutie bolo nakoniec riaditeľom kancelárie zrušené a Hamranovi sa nikto neozval.

Vo štvrtok, 26. októbra, teda tri pracovné dni od jeho oznámeného skončenia vo funkcii, Hamrana minister Šutaj Eštok odvolal z postu policajného prezidenta.

uviedol rozkaz odvolal


Je biela kniha o armáde, ktorá hovorí, že na to aby sme dali armádu na úroveň taká aká by mala byť, by sme okrem peňazí, okrem tých čo každý rok dávame by sme potrebovali asi 3 mld. eur.

Biela kniha (.pdf) o obrane Slovenskej republiky vyšla a bola prijatá vládou SR v roku 2013 a venuje sa komplexnému pohľadu na stav a perspektívu Obranných síl Slovenskej republiky. Je pravdou, že sa venuje plánom na modernizáciu armády, ale v samotnom dokumente sa nekonkretizujú podrobné čísla. Odhad na požadovaných 3,3 miliardy pochádza od opozičného poslanca NR SR Martina Fedora s odvolaním sa na predchádzajúceho ministra obrany Galka a odhady vyplývajúce zo strategických materiálov tejto vlády. Fedor pri tom podobu Bielej knihy súčasnej vlády kritizuje ako ekonomicky nerealistickú. Výrok preto hodnotíme ako zavádzanie.

Biela kniha
SITA
SITA
TASR
na svojom blogu


My sme zmenili systém priznávania invalidných dôchodkov, keď bol podľa vás zlý, a keď ste ho podľa vás vy napravili, ako to, že sa na ňom nezmenila ani čiarka? Ani za pani Tomanovej, ani následne.

Výrok poslanca Kaníka hodnotíme ako pravdivý. Systém priznávania invalidných dôchodkov je uzákonený v Zákone č. 461/2003 Z.z. o sociálnom poistení v znení neskorších predpisov. Pôvodné znenie zákona (pdf.) bolo schválené 30. októbra 2003 (minister práce, sociálnych vecí a rodiny - Ľudovít Kaník). Posledné zmeny v tomto zákone boli schválené s účinnosťou od 1.januára 2013. Môžeme konštatovať, že počas novelizácií tohto zákona nedošlo k žiadnej zmene v systéme priznávania invalidneého dôchodku. V § 70 - 73, ktoré definujú systém priznávania invalidného dôchodku nastala jediná zmena, ktorá však nemá vplyv na zmenu priznávania invalidného dôchodku. Úvodný odsek o podmienkach nároku na invalidný dôchodok (pdf. §70) bol rozšírený o druhý odsek, ktorý priznáva nárok na invalidný dôchodok aj nezopatreným deťom a študentom dennej formy doktorandského štúdia.

Pôvodné znenie zákona

Posledné zmeny v tomto zákone


Berte to, takže my sme zvýšili o 8 % dôchodky dôchodcov, len sa im to nerozpočítavalo po každom mesiaci, ale je to taká separátna dávka, ako trinásty dôchodok.

Výška tesne pred voľbami schváleného 13. dôchodku závisí od priemerného mesačného dôchodku. V roku 2020 by to malo byť 460 eur. Spôsob schválenia 13. dôchodkov - v skrátenom legislatívnom konaní - napadla prezidentka na Ústavnom súde. Ak by bola štát túto sumu nevyplácal dôchodcom jednorázovo ale rozdelil by ju na 12 mesiacov, priemerný dôchodok by v roku 2020 vzrástol asi o 8 percent. Tvrdenie Petra Žigu preto hodnotíme ako pravdivé.

schváleného malo napadla priemerný


Nám sa podarilo po pomerne ťažkej komunikácii s Bruselom vybaviť takzvané premiestnenie peňazí v rámci fondu, čo je veľmi komplikované a byrokratické a vyčlenili sme 70 miliónov eur...

Žiadosť SR o revíziu operačného programu Zamestnanosť a sociálna inklúzia bola Európskou komisiou skutočne schválená v roku 2012 pričom sa jednalo o sumu 70 miliónov eur. TASR , 21. septembra 2012: " Európska komisia (EK) povolila Ministerstvu práce, sociálnych vecí a rodiny (MPSVR) SR presun 70 miliónov eur na podporu zamestnanosti z operačného programu Vzdelávanie do operačného programu Zamestnanosť a sociálna inklúzia . TASR o tom informoval hovorca rezortu Michal Stuška." "Projekty na podporu takmer 11.500 pracovných miest sa vďaka aktuálnemu schváleniu realokácie finančných zdrojov v Bruseli môžu začať rozbiehať už v októbri." Ministerstvo práce v júni 2012 žiadalo Európsku komisiu o realokáciu týchto 70 miliónov z operačného programu Vzdelávanie do operačného programu Zamestnanosť a sociálna inklúzia. Dátum zverejnenia analýzy: 01.07.2013 Naspäť Nahlásiť chybu

TASR žiadalo


Novinári ju nazývajú, že je to komisia historikov, pričom je tam historik zaoberajúci sa ranným stredovekom jeden jediný...

Maďarič mal zrejme na mysli p. Steinhubela , ktorý je historikom zaoberajúcim sa ranným stredovekom. Podľa slov M. Zavackej, ktoré odzneli neskôr v relácií sa o stredovek majú zaoberať ďalší dvaja členovia komisie. T. Štefanovičová a V. Turčan. Minimálne v prípade T. Štefanovičovej jej publikácie svedčia o zaoberaní sa ranným stredovekom.

Steinhubela Štefanovičovej


V SDKÚ-DS je to prirodzené, lebo tam primárky máme ustanovené v stanovách a ich udržiavame.

V stanovách strany SDKÚ-DS sa nachádza článok 32, ktorý hovorí o vnútrostranníckych voľbách, tzv. primárkach:

stanovách súťaž zakladateľ


Jedno porovnanie. Tunel Višňové s Lietavskou lúčkou vo vašej zmluve v treťom balíku za miliardu 150 miliónov, za miliardu 150 miliónov iba stavebné náklady. Zo súťaže, ktorá už prebehla, vyšla najlepšia ponuka 338 miliónov eur.

Podľa programu výstavby diaľnic sa cena za tunel Višňové s Lietavskou lúčkou odhadovala na 1,137 mld. eur, čo je približne miliarda 150 miliónov eur. Je tiež pravdou, že ten istý úsek sa v júni 2012 vysúťažil za 338 miliónov eur, čo bola najnižšia cena za projekt. Ako víťazná ponuka bola vyhodnotená ponuka za 383 miliónov eur. Vzhľadom na to, že Figeľ porovnáva ceny projektov, najlepšou ponukou myslí najnižšiu ponúknutú cenu, výrok preto hodnotíme ako pravdivý. K zmluve sa Demagog.sk nedokázal dostať, uvedené číslo sa nachádza v oficiálnom dokumente vlády SR. Podľa Programu pokračovania prípravy a výstavby diaľníc a rýchlostných ciest na roky 2011 - 2014 : " Takmer celý 8-kilometrový úsek diaľnice tvorí tunel Višňové, ktorý má byť s dĺžkou 7,5 km najdlhším na Slovensku. Hoci prieskumná štôlňa bola dokončená už v roku 2002, doteraz sa nenašli zdroje na realizáciu samotného tunela. Najviac očakávaná diaľničná stavba, ktorá má odbremeniť úseky pri Strečne zaťažované denne 25 až 29 tisíc vozidlami, je najnákladnejšia spomedzi všetkých úsekov na plánovanej diaľničnej sieti SR. Spolu s predchádzajúcim úsekom od Lietavskej Lúčky sú stavebné náklady na 13,5 km diaľnice D1 odhadované na cca 900 miliónov eur. " V tom istom dokumente sa uvádza odhadovaná cena za Lietavská Lúčka - Višňové (cesta k tunelu) v dĺžke 5,4 kilometra na úrovni 237 mil. eur. Spolu ide o náklady za oba projekty v dĺžke 13,4 km vo výške 1,137 mld. eur, čo predstavuje sumu približne miliarda a 150 miliónov eur. Dňa 26. júna 2012 denník SME avizoval, že najväčšiu diaľničnú zákazku na D1 zrejme získajú firmy Skanska a Strabag, keďže štátu spoločne ponúkli, že 13,5 -kilometrový úsek (Lietavská Lúčka - Višňové - Dubná skala), ktorého väčšinu tvorí stavebne náročný tunel Višňové, postavia za 338 miliónov eur. Stavitelia tak ponúkli približne tretinovú cenu. Dňa 14. júna 2013 však denník SME oznámil, že štát si vybral až druhú najlacnejšiu ponuku od firmy Doprastav, ktorá ponúkla postavenie daného úseku za 383 miliónov eur. Dátum zverejnenia analýzy: 24.06.2013 Naspäť Nahlásiť chybu

SME

SME


Ale rozhodnutie ústavného súdu o pozastavení účinnosti bolo z Košíc do Bratislavy do Zbierky zákonov na ceste a počas cesty oni samozrejme, kým ešte nebolo publikované, si urobili voľbu.

Ústavný súd SR prijal v stredu 15. júna 2011 predbežné opatrenie , ktorým pozastavil účinnosť zákona o volebnom poriadku v časti týkajúcej sa voľby generálneho prokurátora, čím zablokoval možnosť verejnej voľby. Nález Ústavného súdu č. 95/2011 uvádza (.pdf):

opatrenie
uvádza
tajným hlasovaním
29. júna 2011


Ani jedna z koaličných strán nepostaví kandidáta z vnútra strany (vo voľbách do Banskobystrického samosprávneho kraja, pozn). Budeme chcieť osloviť aj opozíciu...

Doposiaľ ani jeden z ôsmich kandidátov na post župana Banskobystrického kraja nepochádza z vnútra koaličných strán. Predstavitelia vládnych strán prezentovali svoju snahu o spoločný výber kandidáta na župana tohto kraja, ideálne i za podpory opozičných strán, no zatiaľ k realizácii tohto postupu nedošlo, a preto hodnotíme sľub ako čiastočne splnený.

NR SR 21. marca 2017 opätovne schválila zákon o podmienkach výkonu volebného práva, vrátený na prerokovanie prezidentom Slovenskej republiky. Podľa tohto zákona dôjde k zmene volebného procesu z dvojkolového na jednokolovú voľbu. V nadchádzajúcich voľbách teda kandidátovi bude stačiť k zisku mandátu najväčší počet hlasov spomedzi všetkých kandidátov. Doposiaľ bol kandidát zvolený už v prvom kole len v prípade, že dostal viac ako polovicu hlasov.

Výrok je reakciou na otázku položenú v diskusii z 5.marca 2017 v relácii V politike na TA3: " To je Banská Bystrica a Trnava. O týchto dvoch krajoch sa najviac hovorí. Teda aby sa zabránilo vstupu extrémistických v úvodzovkách síl dajme tomu. Vy už máte nejakú stratégiu. Viem, že meno mi nepoviete. Ale máte aspoň predstavu, ako ísť do takýchto volieb práve v týchto v úvodzovkách problémových krajoch?"

Podobne sa k tejto situácii vyjadril Róbert Fico v Sobotných dialógoch na RTVS 25.februára 2017: „ V koalícii SMER – SD,, SNS, Most – Híd padla dohoda o spoločnom postupe pri výbere kandidátov na županov, najmä v Banskej Bystrici. Hovorili sme spolu na tému tejto župy a je vyriešená. Je dôležité, aby sa jej chytila aj opozícia. Nie však v tom, že ona má ideálneho kandidáta.“

Jana Lašáková - krajská predsedníčka sa pre portál Bystricoviny vyjadrila nasledovne: Dôležité je, aby sa najmä strany súčasnej vládnej koalície SMER-SD, SNS, Most-Híd a Sieť dohodli na jednom spoločnom kandidátovi, ktorý by získal podporu aj od SaS i ďalších strán naprieč politickým spektrom."

Kandidátov na post župana Banskobystrického kraja je v súčasnosti osem: Stanislav Mičev (historik, riaditeľ múzea SNP a mestský poslanec), Martin Klus (poslanec NR SR), Ján Lunter (podnikateľ), Ivan Saktor (bývalý primátor Banskej Bystrice), Martin Juhaniak (prednosta mestského úradu v Brezne), Igor Kašper (mestský poslanec v Banskej Bystrici), Milan Urbáni (lekár), Marian Kotleba (súčasný župan).

Politológovia sa zatiaľ k možnosti úspechu jednotlivých kandidátov príliš nevyjadrujú. Podľa politológa Radoslava Štefančíka môže Kotlebu dostať do výhody zavedenie jednokolových volieb a aj fakt, že sa môže prezentovať cez regionálne televízne a printové médiá. O Stanislavovi Mičevovi hovorí politológ Michal Horský ako o vhodnom kandidátovi, pre ktorého je však nevyhnutné získať podporu zjednotenej koalície, ktorú kandidát zatiaľ oficiálne nemá.

Väčšina kandidátov vystupujú ako nezávislí. Klus je kandidátom za SaS, Urbáni za Stranu moderné Slovensko a Kotleba za stranu ĽS-NS. Ani jedna z koaličných strán teda doteraz oficiálne nepostavila kandidáta z vnútra strany. Podľa denníka Pravda z kuloárov prenikla správa, že Stanislava Mičeva už v novembri 2016 oslovili zo strany Smer-SD, no sám sa rozhodne až v priebehu mája tohto roku. Fico v januári tohto roku uviedol, že stratégia týkajúca sa nominovania kandidátov by mala nadobudnúť reálnu podobu vo februári 2017. Podľa správy denníka Pravda zo 4.apríla 2017 sa však vládni politici k spoločnému postupu v Banskej Bystrici ešte neodhodlali a taktiež nie je jasné, či sa s opozíciou zhodnú na jednom kandidátovi.

Strana SaS a OĽaNO-NOVA podpísali zmluvu o vytvorení koalície pre župné voľby v roku 2017 a teda pri voľbách do všetkých ôsmych krajov budú postupovať spoločne. Podľa denníka SME budú Most-Híd a SMK rokovať o župných voľbách 26.apríla 2017, pričom hovoria o možnosti širokej spolupráce s parlamentnými aj mimoparlamentnými stranami, ktoré sa postavia proti extrémistickým kandidátom. Podľa Denníka N predseda strany KDH vyjadril oficiálne snahu spolupracovať so stranami SaS a OĽaNO-NOVA, v súčasnej dobre prebiehajú medzi obomi stranami rokovania. Strana SME RODINA zatiaľ nevyjadrila stanovisko k prípadne spolupráci na župných voľbách 2017.

schválila
V politike
Sobotných dialógoch
Bystricoviny
Stanislav Mičev
Martin Klus
Ján Lunter
Ivan Saktor
Martin Juhaniak
Igor Kašper
Milan Urbáni
Marian Kotleba
Podľa
hovorí
denníka
správy
podpísali
denníka
Podľa


Dnes sme v mimoriadnej situácii, môžeme vyhlásiť núdzový stav, tam už platia ďalšie opatrenia a tam už my vieme zasiahnuť aj do spôsobu distribúcie, vieme obmedziť množstvo, vieme prídely nejakým spôsobom zaviesť atď.

Mimoriadna situácia bola na Slovensku vyhlásená s platnosťou od 12. marca 2020. Počas nej môže štát pristúpiť k „núdzovému zásobovaniu”, ktoré zákon definuje ako „zabezpečenie dočasného minimálneho stravovania, minimálnych dávok pitnej vody a poskytovanie ďalších základných potrieb osobám postihnutým mimoriadnou udalosťou v medziach existujúcich podmienok na prežitie, najmä dodávok elektrickej energie, zabezpečenie tepla a základné zdravotnícke zabezpečenie.“ Za určitých mimoriadnych okolností - napríklad pandémie - môže vláda vyhlásiť núdzový stav, počas ktorého môže o.i. „uložiť pracovnú povinnosť na zabezpečenie zásobovania…” Vláda tiež „ na návrh Bezpečnostnej rady Slovenskej republiky určuje výšku zásob základných komodít na zachovanie bezpečnosti a obrany štátu a spôsob finančného zabezpečenia plnenia úloh súvisiacich s časom vojny, vojnového stavu, výnimočného stavu a núdzového stavu.” Tvrdenie Petra Pellegriniho hodnotíme ako pravdivé.

bola môže definuje vláda vyhlásiť môže tiež


No myslím si, že keď tak, tak obidvom. Lebo bola tam aj silná provokácia zo strany pána Kaliňáka. Ale ešte raz. O sankciách rozhodne príslušný výbor, nie predseda parlamentu. Ako zákon nepredpokladá, že predseda parlamentu rieši tieto veci.

O kompetencii, ktorá umožňuje sankcionovať poslanca sa píše v dokumente NR SR (.doc) (časť 2. str. 21): „Ak mandátový a imunitný výbor zistí, že poslanec svojím výrokom pri výkone funkcie poslanca predneseným v národnej rade alebo v jej orgáne urazil orgán národnej rady alebo poslanca, alebo iného ústavného činiteľa, a ak samo prerokovanie veci nepostačuje, odporučí mu, aby sa na najbližšej schôdzi národnej rady ospravedlnil. Ak to poslanec neurobí, mandátový a imunitný výbor bezodkladne postúpi vec národnej rade s návrhom na uznesenie. Národná rada môže poslancovi uložiť pokutu až do výšky 165 EUR. Pokuta uložená v disciplinárnom konaní je príjmom štátneho rozpočtu. Ak poslanec neuhradí pokutu do 15 dní odo dňa jej uloženia, kancelária vykoná jej úhradu zrážkou z platu poslanca.“

sa píše v dokumente NR SR


Koná sa na základe projektov, ktoré boli za mňa vypracované, pretože za vás neexistoval ani jedna jediná výzva. Za mňa tie projekty boli spísané a boli nastavené.

Exminister Krajcer hovorí pravdu. Podľa stránky Ministerstva kultúry , pozostáva proces digitalizácie z 8 národných projektov. Počas vlády Ivety Radičovej bolo postupne predstavených až 9 projektov, jeden však neuspel. Projekty sú financované prostredníctvom európskych fondov, konkrétne z prioritnej osi 2 Operačného programu informatizácia spoločnosti (PO2 OPIS).

Ministerstva kultúry
postupne
Krajcerovi


..jedna myšlienka z našej prvej tlačovej besedy, keď sme prvýkrát oznámili náš zámer, že my sme, predsa pravici aj opozícii ponúkli, okrem zastropovania dôchodkového veku v ústave, aj zakotvenie trojpilierového dôchodkového systému, teda uznanie a garantovanie všetkých troch pilierov...

Prvá tlačová beseda, ktorá oficiálne predstavila zámer o zavedení dôchodkového stropu a zakotvení do Ústavy SR sa uskutočnila 4. mája 2018. Robert Fico na tejto besede neuviedol žiadne informácie alebo zámery, ktoré by sa týkali trojpilierového daňového systému. Je pravda, že témy zastropovania dôchodku a zakotvenia trojpilieroveho dôchodkového systému do ústavy sa už objavili v minulosti na snemoch strany SMER-SD, avšak tento dôchodkový systém resp. jeho plán oficiálne nikdy nebol predstavený. Výrok hodnotíme ako nepravdivý. 4. mája 2018 Robert Fico na tlačovej besede predstavil zámer strany SMER-SD o zakotvení dôchodkového stropu do ústavy. Bývalý premiér v tom čase hovoril o troch variantoch. Prvou je dôchodkový strop nadstavený na 65 rokov pre mužov a aj ženy. Druhou variantnou je dôchodkový strop nastavený na 64 rokov, ktorý navrhujú odborári, ktorí na podporu svojho návrhu už vyzbierali cez 126 tisíc podpisov. Tretí variant predstavený Ficom bol odlišný dôchodkový strop pre mužov a pre ženy. Na tejto tlačovej besede nepadlo ani slovo o zakotvení trojpilieroveho dôchodkového systému do Ústavy SR. 21. októbra 2017 sa v Nitre konal snem strany SMER-SD. Na tomto sneme sa Robert Fico vyjadril, že je pripravený na rozhovory s opozíciou o zakotvení trojpilieroveho dôchodkového systému do Ústavy SR. Taktiež povedal, že zastropovaní veku do dôchodku je legitímna téma. Toto vyjadrenie na sneme, ale nevnímame ako oficiálnu tlačovú besedu, ktorá by predstavovala verejnosti zámer o zastropovaní dôchodku. Dátum zverejnenia analýzy: 28.05.2018 Naspäť Nahlásiť chybu

tlačová tlačovej snem


Ústavný súd povedal, že tento zákon má protiústavné prvky. Rovnako povedal, že ciele legitimuje, že nie je možné, aby ten, kto spravuje verejné zdroje z toho vytváral zisk.

Ústavný súd 26. januára 2011 rozhodol, že obmedzovanie zdravotných poisťovní v slobodnom nakladaní so ziskom je protiústavné. Rozhodnutie Ústavného súdu (pdf.) okrem iného konštatuje: "Ak ústavný súd v rozhodnutí PL. ÚS 13/97 v nadväznosti na vtedy platnú úpravu ustanovenú zákonom č. 273/1994 Z. z. uviedol, že „Zdravotné poistenie... patrí k tým spoločenským vzťahom, ktoré vo verejnom záujme sú vyňaté z hospodárskej súťaže“, tak tým zároveň vyslovil aj právny názor, že je z ústavného hľadiska akceptovateľná aj taká právna úprava verejného zdravotného poistenia, v rámci ktorej sa pôsobenie nástrojov trhovej ekonomiky, a teda aj hospodárskej súťaže vylúči, alebo výrazným spôsobom obmedzí. Zavedenie takejto organizácie verejného zdravotného poistenia preto nemožno vylúčiť aj do budúcnosti, o to viac, že sa v takejto podobe uplatňuje vo viacerých štátoch Európskej únie." Toto ÚS konštatoval pri zdôvodnení odmietnutia neústavnosti iného článku zákona ako toho, kde neústavnosť našiel. Rozhodnutie ÚS hovorí, že si vie predstaviť model, kde je zakázaný zisk, ale za určitých podmienok, a teda vtedy, ak tým nie je zasiahnutý žiaden súkromný subjekt, ktorý sa pohybuje v určitých pravidlách hry, ktoré rátali aj s účasťou súkromných poisťovní, ktoré do toho šli s vedomím, že zisk vytvárať budú môcť.

Rozhodnutie


Keď sa pozrieme na programové tézy, ktoré boli predložené, neviem, či boli schválené, to asi nejaká dohoda predpokladám koaličných strán a šiestich subjektov, ktoré dnes tvoria vládu, chcel by som povedať, že je to absolútny návrat k pravici. Absolútny návrat k pravici. Zoberme si napríklad je tam úloha alebo záväzok, že súkromné zdravotné poisťovne budú môcť vytvárať opäť zisk a tento zisk používať na svoje vlastné súkromné účely.

V tézach sa píše : „Vrátime poisťovniam možnosť tvorenia zisku za presne stanovených podmienok, tak, aby sa nezhoršovala pozícia štátu v prebiehajúcich sporoch o ochranu investícií. Poisťovne musia vyvíjať tlak na poskytovateľov zdravotníckych služieb smerom k efektivite a ku kvalite, pričom musia chrániť záujem svojho poistenca – pacienta.“ O použití na súkromné účely tam reč nie je. Aj keď je samozrejme možné, že to tak bude, ak Fico nejaký dokument cituje, má to robiť presne.

píše


Tak, ako ste momentálne, ako vyhodili ste, skopli ste zo stola návrh napríklad, ktorý bol vypracovaný poradcom Ľudom Odorom, poradcom premiérky ohľadom zdravotných odvodov a podobné veci.

V rámci reformy odvodov , ktorú chystá súčasná vláda, vypracoval poradca premiérky Ľudo Ódor návrh na zrušenie zdravotných odvodov. Druhá alternatíva reformy na zavedenie odvodového bonusu pochádza z dielne SaS, ktorú podporuje aj Most-Híd. Ako uvádza sme.sk , podpredseda Mostu-Híd P. Švejna si nemyslí, že zrušenie odvodov je tá správna cesta. Naznačil tiež, že by to nebol ideálny spôsob, ako vrátiť poisťovniam zisky. Podľa informácií portálu hnonline.sk Švejna pred zasadaním Koaličnej rady 11. januára 2011 uviedol: „Máme s tým zásadný problém. Beriem to ako falošnú cestu. Nebudeme o tom ani diskutovať.“

reformy odvodov

sme.sk

hnonline.sk


Neodškriepiteľný fakt je rast zamestnanosti medziročne o 2,1%.

Ako uvádza Štatistický úrad SR , zamestnanosť sa medziročne zvýšila v prvom štvrťroku 2011 o 2,1 %.

Štatistický úrad SR


Consumer Finance Holding je členom skupiny VÚB – Intesa Sanpaolo.

Na stránke Consumer Finance Holding je napísané, že je členom skupiny VÚB - Instesa Sanpaolo. Preto tím demagog.sk hodnotí tento výrok, ako pravdivý.

stránke


Boli obvinení na základe obvinenia, ktoré vzniesol prokurátor ÚŠP. Každé jedno meno, ktoré ste spomínali, tu skoro každý jeden bol obvinený na základe výpovede kajúcnika, na základe výpovede kajúcnika, ktorý páchal trestnú činnosť a za ktorú mu hrozilo doživotie alebo 25 rokov odňatia slobody, hej? A ten kajúcnik spísal dohodu o vine a treste, jeho trestný čin bol preklasifikovaný na korupciu, kde mu dali tú vašu spomínanú podmienku a na základe výpovede jedného kajúcnika boli vznesené obvinenia. Európsky súdny dvor pre ľudské práva nám jasne napísal nález, že nie je možné, aby sme vzniesli obvinenie a odsúdili človeka na základe výpovede jedného kajúcnika.

Denisa Saková výrokom vytvára dojem, že všetky alebo takmer všetky obvinenia z korupcie sú založené na výpovedi jedného kajúcnika. Obvinenia Petra Kažimíra aj Miroslava Výboha sa však opierali o viacerých svedkov, iba v prípade Petra Žigu išlo iba o jednu spolupracujúcu obvinenú. Výrok preto hodnotíme ako zavádzanie.

Medzi osoby spomenuté v relácii, ktoré v súčasnosti čelia obvineniam z trestnej činnosti, patria Peter Kažimír, Peter Žiga a Miroslav Výboh. Podľa výroku ministerky Sakovej mali byť obvinení len na základe výpovede jedného kajúcnika.

Peter Kažimír bol obvinený z korupčnej trestnej činnosti v súvislosti s daňovými kontrolami voči viacerým obchodným spoločnostiam. Podľa obžaloby mal podplatiť bývalého prezidenta finančnej správy Františka Imreczeho, ktorý vypovedal, že od Kažimíra obdržal obálku so 48-tisíc eurami. Prvé obvinenie v tejto veci Kažimírovi Generálna prokuratúra zrušila na základe paragrafu 363 s odôvodnením, že obvinenie vzniesol prokurátor Úradu špeciálnej prokuratúry iba na základe výpovede Františka Imreczeho, ktorý bol spolupracujúci obvinený, teda kajúcnik. Prvý námestník generálneho prokurátora Jozef Kandera, ktorý rozhodol o zrušení obvinenia, nepripustil výpoveď Imreczeho nástupkyne Lenky Wittenbergovej, ktorá mala podľa špeciálneho prokurátora Daniela Lipšica slúžiť ako ďalší dôkaz.

František Imrecze uzavrel dohodu o vine a treste a 9. februára 2023 bol odsúdený na tri roky podmienečne za korupciu a finančný trest 202-tisíc eur.

V druhom obvinení Kažimíra Špecializovaný trestný súd uznal za vinného a sudca ho trestným rozkazom odsúdil za podplácanie na peňažný trest vo výške 100-tisíc eur. Trestný rozkaz nenadobudol právoplatnosť a odpor voči nemu podal aj samotný Úrad špeciálnej prokuratúry preto v súčasnosti s Kažimírom prebieha na Špecializovanom trestnom súde riadne súdne pojednávanie. Na súde vypovedali František Imrecze spolu s tiež obvinenou Lenkou Wittenbergovou a ďalším obvineným funkcionárom Danielom Čechom. Rozsudok by mal byť známy 22. marca 2024 .

Peter Žiga bol obvinený z podplácania na základe výpovede bývalej štátnej tajomníčky na ministerstve spravodlivosti Moniky Jankovskej, ktorá bola obžalovaná z vydierania v kauze Fatima. Podľa Jankovskej sa Žiga cez ňu pokúsil podplatiť sudkyňu Najvyššieho súdu Katarínu Pramukovú. Žiga mal Jankovskej priniesť 100-tisíc eur a ona ich mala odovzdať sudkyni, tá ale podľa Jankovskej úplatok neprijala. Neskôr na objasnení prípadu spolupracovala a vypovedala aj samotná sudkyňa Pramuková , ktorá vyhlásila , že jej úplatok nikdy nebol ponúknutý a ani žiaden nikdy neprijala.

Miroslav Výboh bol obvinený na základe výpovedí bývalého šéfa Finančnej správy Františka Imreczeho a podnikateľa Michala Suchobu. Obaja sú obvinení v kauze Mýtnik aj v ďalších kauzách. Miroslav Výboh podľa výpovedí Imreczeho a Suchobu vystupoval ako sprostredkovateľ úplatku pre bývalého štátneho tajomníka ministerstva financií, dnes lídra strany Hlas, Petra Pellegriniho. Obžalovaný Výboh v súčasnosti čaká na vytýčenie termínov pojednávania Špecializovaným trestným súdom.

Európsky súd pre ľudské práva vyniesol voči Slovenskej republike dva rozsudky, ktoré spĺňajú opis ministerky Sakovej a to v prípade Slovensko vs. Branislav Adamčo a Slovensko vs. Erik Adamčo, ktorý je bratom Branislava. Súd v novembri 2019 konštatoval porušenie práv Branislava Adamča na spravodlivé súdne konanie ( .pdf . s. 9-10), keďže jeho odsúdenie bolo vo veľkej miere založené na výpovedi kajúcnika, teda spolupracujúceho obvineného, ktorý sa na danej trestnej činnosti spolu s Branislavom Adamčom podieľal.

Ostatné dôkazy proti Adamčovi boli podľa súdu iba nepriame a preukazovali spáchanie trestného činu iba v spojitosti s výpoveďou kajúcnika. Ďalej podľa súdu dostal kajúcnik za usvedčujúcu výpoveď proti Branislavovi Adamčovi prakticky beztrestnosť za trestný čin vraždy, čím súd argumentuje, podobne ako to uvádza ministerka Saková, že nie je možné vzniesť obvinenie na základe výpovede jediného kajúcnika, ktorý je spolupracujúci obvinený.

Podobne súd rozhodol v júni 2023 v prípade Erika Adamča, kde argumentoval, že obžalovaný bol odsúdený do veľkej miery taktiež na základe výpovede spolupracujúceho obvineného, pričom slovenské súdy tieto výpovede nevyhodnotili dostatočne kriticky.

obvinený
odsúdený
obvinení
vypovedali
22. marca 2024
Peter Žiga
vydierania
odovzdať
Pramuková
vyhlásila
Miroslav Výboh
pojednávania
prípade
Adamčo
.pdf
rozhodol


Keď si pozriete celkovú krivku, že všetci nakazení - vyliečení tak, tak ona už dosť výrazne klesá.

Z údajov Národného centra zdravotníckych informácií vyplýva, že počet vyliečených v čase vysielania relácie - t.j. k 3. máju 2020 - stúpal a počet aktuálne chorých na ochorenie cov id-19 sa znižoval – krivka teda skutočne klesala. Tvrdenie Richarda Sulíka preto hodnotíme ako pravdivé.

údajov krivka


Za to, ako prebiehala voľba pán docenta Čentéša v Národnej rade, dnes je začaté trestné stíhanie vo veci, robí to generálna prokuratúra, myslím špeciálna prokuratúra vo veci sabotáže a marenia výkonu rozhodnutia Ústavného súdu.

R. Fico zavádza, nakoľko trestné stíhanie vo veci sabotáže a marenia výkonu rozhodnutia Ústavného súdu v prípade voľby generálneho prokurátora sa týka voľby, ktorej sa docent Čentéš ako kandidát nezúčastnil. Uvedené trestné stíhanie začala Generálna prokuratúra na jar 2011, do dnešného dňa nepoznáme výsledok vyšetrovania.

voľby zdôvodnenie sťažnosti uznesení Čentéš


Do zdravotníctva aj tohto roku išlo oveľa viac, výraznejšie viac než pred tým za 4 minulé roky a na budúci rok je tam o 200 miliónov viac, plus ešte pri definitívnom schvaľovaní rozpočtu tam z rezervy išlo ďalších 50, teda plus 250 miliónov eur. Toľko v zdravotníctve na Slovensku nikdy nebolo financií.

Podľa SME z dňa 22. novembra 2011 pôjde do zdravotníctva (poskytovateľom zdravotnej starostlivosti) v roku 2012 o 200 miliónov eur viac než v roku 2011. Parlament taktiež schválil pre zdravotníctvo dodatočnú rezervu vo výške 50 miliónov eur . Čo sa týka celkového objemu verejných zdrojov v zdravotníctve, portál TVnoviny uvádza nasledujúce čísla:

SME z dňa 22. novembra 2011
rezervu vo výške 50 miliónov eur
portál TVnoviny


Ale kým v iných štátoch sa dáva na zdravotnú starostlivosť okolo 80 % u nás len 42%.

Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Z toho 3,4 % HDP (teda približne 45 %) smeruje na zdravotnú starostlivosť - ústavná a ambulantná starostlivosť. Bugár mierne znižuje toto číslo. Zároveň upozorňujeme je viacero krajín, ktoré majú tieto výdavky na zdravotnú starostlivosť podstatne nižšiu ako Slovensko. Ide napríklad o Rumunsko (55 %), Loyšsko (63 %), Maďarsko (70 %), Cyprus (71 %), Chorvátsko (65 %), Španielsko (69 %), Nemecko (69 %), Česká republika (64 %). Priemer EÚ je však 79 %, priemer eurozóny 75 %. Výrok ako celok (aj napriek malým nepresostiam) hodnotíme ako pravdivý. Zároveň dodávame, že Eurostat zaradil medzi nešpecifikované približne tretinu výdavkov do zdravotníctva do nespecifikovaných (Health n.e.c). Ak by sme chceli zistiť nárast týchto nešpecifikovaných výdavkov od roku 2006, museli by sme čerpať dáta z Eurostat General government expenditure by function (COFOG) , kde je možné zvoliť zobrazenie práve nešpecifikovaných výdavkov na zdravotníctvo (Pri COFOG99 zvoliť Health n.e.c.). Problémom však je, že pri Slovensku nie sú údaje k dispozícii. Eurostat (pdf. s., 174) uvádza v popise parametra 7.6, teda nešpecifikovaných výdavkoch všetko, čo zapadá do tejto kategórie: "07.6 (health n.e.c.) Administration, operation or support of activities such as formulation, administration, coordination and monitoring of overall health policies, plans, programs and budgets; preparation and enforcement of legislation and standards for the provision of health services, including the licensing of medical establishments and medical and paramedical personnel; production and dissemination of general information, technical documentation and statistics on health. Includes: health affairs and services that cannot be assigned to (07.1), (07.2), (07.3), (07.4) or (07.5)." Dátum zverejnenia analýzy: 28.02.2016 Naspäť Nahlásiť chybu

Eurostat Eurostat


To memorandum, ktoré ste podpísali s US Steelom, bude stáť každé odberné miesto 15 eur ročne.

Demagog.sk nezistil analýzu, ktorá by hovorila o dopade dohody z US Steel. Teoretický prepočet dohody z US Steel na počet domov by zodpovedal 15 euro na jedno odberné miesto (dom). Ministerstvo hospodárstva však, nárast cien pre spotrebiteľov odmieta. V kalkuláciách Memoranda (strany 13-18 .pdf) sa neuvádza kalkulácia dopadu na jedno odberné miesto, ale dopad na štátny rozpočet. Štát má však podporiť (s. 13) výrobu elektriny US Steel sumou 14 782 000 euro. Hospodárske noviny informovali, že dohoda z US Steel môže vytvoriť tlak na ceny, pretože aj ďalšie enegreticky náročné podniky môžu žiadať úľavu. Podľa dohody by mal US Steel získať 15 mil. euro od distribučnej spoločnosti. "Fico totiž Američanom sľúbil úpravu predpisov tak, aby podporu získali zdroje, ktoré na výrobu elektriny využívajú hutnícke plyny. V praxi to znamená, že U.S. Steel vďaka rekonštrukcii svojej elektrárne získa zhruba 15 miliónov eur ročne od distribučnej spoločností. Tá, samozrejme, zvýšené náklady započíta do celkovej ceny elektriny pre všetkých odberateľov. ...Ministerstvo hospodárstva tvrdí, že na faktúrach nebudú mať spotrebitelia viac." Túto dohodu kritizovalo aj Združenie podnikateľov Slovenska. TASR (2. apríla 2013): "Podnikatelia dlhodobo kritizujú alarmujúci stav, keď vláda cez energetickú legislatívu núti spotrebiteľov – podniky i domácnosti – skladať sa na podporu obnoviteľných zdrojov energie či baníctva, každý rok sumou presahujúcou 500 miliónov eur, pričom dohoda vlády s U.S. Steelom túto sumu zvýši o ďalších 15 miliónov eur ." Podľa výsledku sčítania obyvateľov (s. 8) bolo k 21. máju 2011 na území Slovenskej republiky 1 070 790 domov, z nich 905 815 obývaných (84,6 %). Ak za odberné miesto považujeme dom (rodinný alebo bytový), tak podľa prepočtu by bolo približne pravdou, že na jedno odberné miesto by rozloženie dohody s US Steel robilo približne 15 euro. Ak je však vyššie v článku HN uvedené, Ministerstvo hospodárstva vylúčili zvyšovanie miest pre obyvateľov. Dátum zverejnenia analýzy: 08.04.2013 Naspäť Nahlásiť chybu

Memoranda
Hospodárske noviny
TASR
výsledku


Predstavujeme vlastne veľkú rómsku reformu, kde je viac ako 90 opatrení...

Nie je možné overiť tvrdenie, že spomínaná reforma nakoniec bude obsahovať viac než 90 opatrení, nakoľko dosiaľ bola predstavená len prvá časť so 14 riešeniami.

15. októbra
100 konkrétnych riešení
postupne
Prvá
predstavených


...o Ondrejčákovi, ktorý medzitým tiež žil s pani Krištúfkovou (...) jeho majetku, kedy skončil v konkurze, Vy mu platíte mesačne, teda ročne, nejakú sumu. Neviem, povedali ste nejakých pol milióna korún. A sám ste povedali, že ste boli ním vydieraný (...) on už bol niekoľko rokov v base...

Prvá časť výroku Andreja Danka tvrdí, že Juraj Ondrejčák, známy ako Piťo žil istý čas s poslankyňou Petrou Krištúfkovou (SaS). Túto informáciu nevieme s určitosťou overiť, keďže sa jedná iba o medializovanú vec na základe vyhlásení strany SNS. Pravdou však je, že majetok Juraja Ondrejčáka sa ocitol v konkurze . Boris Kollár rovnako potvrdil, že Ondrejčák ho mal údajne vydierať a za nájom pozemku v známom lyžiarskom stredisku na Donovaloch mu platil približne 500 - tisíc eur ročne. Aj napriek istým pravdivým častiam, výrok hodnotíme za nepravdivý, keďže danú sumu Boris Kollár od roku 2015 neplatí priamo Ondrejčákovi, ale štátu, keďže pozemky skončili v konkurze. Výrok preto hodnotíme ako nepravdivý.

žil
konkurze
vydierať
plánuje
2014
FinStat.sk
Denník N
o 5 minút 12
zákona
bol
FinStat.sk


... sú tu ľudia, i vyše 50 tisíc ľudí, ktorí sa starajú o svojich príbuzných, ktorí sú dlhodobo chorí...

Podľa štatistiky ( .xlsx , hárok 3) Ústredia práce, sociálnych vecí a rodiny za august 2017 poberá peňažný príspevok na opatrovanie 53 180 poberateľov. Výrok hodnotíme ako pravdivý.

.xlsx


Čo sa týka tých peňazí, ktoré išli na výtlky do mesta Bratislavy. To prešlo krížom cez politické spektrum a prešlo to na župe, lebo to schvaľovali župní poslanci.

Návrh na zmenu rozpočtu Bratislavského samosprávneho kraja s cieľom uvoľniť jeden milión ( doc ., strana 21, z 19 apríla 2013) eur na opravu ciest v Bratislave naozaj hlasovali 19. apríla 2013 ( pdf ., strana 13) poslanci všetkých politických strán - SMER - SD, KDH, SMK, MOST, SDKÚ - DS, OKS, SaS aj NP. Minimálne jeden poslanec z každej politickej strany hlasoval za návrh zmeny rozpočtu a vyčlenení jedného mil. eur na opravu ciest.

doc pdf


Medziročne nezamestnanosť klesla z 15,1 % na 13,9 %.

Ako uvádza Štatistický úrad SR , nezamestnanosť klesla medziročne v prvom štvrťroku 2011 z 15,1 % na 13,9.

Štatistický úrad SR


(v súvislosti s kauzou emisie, pozn.) verejne som vyzval vládu a ministrov, aby zverejnili zoznam osôb, ktoré sa podieľali...

Výrok o roli Andreja Kisku v opätovnom otvorení kauzy emisie sme overovali už z diskusie 16. februára 2014, kedy sa o tejto veci zmienil minister financií Peter Kažimír. Andrej Kiska bol skutočne osobou, ktorá vyzvala poslancov, "aby vytvárali tlak na zverejnenie zoznamu osôb, ktoré si podľa švajčiarskych vyšetrovacích orgánov reálne rozdelili provízie z obchodu štátu a firmy Interblue Group s emisiami." Povedomie o téme sa verejne snažil zvýšiť aj otvoreným listom a výzvou premiérovi Robertovi Ficovi na svojom blogu. Výzvu adresoval poslancom Národnej rady, predsedovi vlády Ficovi a ministrovi vnútra Kaliňákovi, ktorí podľa jeho tvrdení "Mali vtedy, a majú aj dnes k dispozícii celý bezpečnostný aparát štátu. Som presvedčený, že musia vedieť viac, ako tvrdia." V ýrok Andreja Kisku hodnotíme ako pravdivý.

overovali
skutočne
otvoreným listom
výzvou


...štátne dlhopisy predávame za historicky najnižšie úroky.

Podobný výrok sme overovali v Prezidentskej debate na RTVS . Podľa viacerých zdrojov Slovensko skutočne predáva dlhopisy za historicky najnižšie úroky. Výrok hodnotíme ako pravdivý. Slovenská republika vo februári 2014 predala dlhopisy v hodnote 281 miliónov eur, pričom za 5-ročné dlhopisy štát inkasoval 142 mil. eur a za 10-ročné 139 mil. eur. Ako uvádza aj Ministerstvo financií, Slovensku sa podarilo požičať si uvedené čiastky s jedným z najnižších úrokov v histórií, a to 1,1909% pri 5-ročných a 2,4644% pri 10-ročných dlhopisoch. V marci boli úrok na úrovni 2,5820%. Išlo ku dňu overovania (8. apríla 2014) o posledné predané dlhopisy 17. marca 2014. Trading economics uvádza ako historicky najlacnejší predaný 10 ročný dlhopis v novembri 2012 s úrokovou mierou 2,54%. februárový dlhopis bol teda ešte výhodnejší. Podobne aj Agentúra pre riadenie dlhu a likvidity ( ARDAL ) a apríli 2013 uviedla , že dlhodobo predávame dlhopisy najlacnejšie. Pri 10-ročných dlhopisoch išlo v tom čase o úrok na úrovni 2,8078%, pri trojročných dlhopisoch išlo o úrok 1,2543%. Vo februári 2014 sme predávali dlhopisy ešte výhodnejšie. Dátum zverejnenia analýzy: 08.04.2014 Naspäť Nahlásiť chybu

RTVS
predala
marci
Trading economics
ARDAL
uviedla


...a možno ste si nevšimli a medzi rezervou vlády a rezervou predsedu vlády sú dosť výrazné rozdiely, to sú dve rozdielne, dve rozdielne kategórie, o ktorých sa hovorí, to sú dva účty osobitné, ale to sa k tomu nechcem vrátiť.

Podľa zákona 523/2004 Z.z. o rozpočtových pravidlách verejnej správy (.pdf) a o zmene a doplnení niektorých zákonov, existujú tri rôzne typy rozpočtových rezerv: rezerva vlády, rezerva predsedu vlády a rezerva na prostriedky Európskej únie a odvody Európskej únii (§10). Podľa §10, ods. 3, rozhodovanie o ich využití má v kompetencii vláda (v prípade rezervy vlády, na návrh ministra financií), predseda vlády (v prípade rezervy predsedu vlády) a minister financií (v prípade rezervy na prostriedky EÚ). Účel nie je presne určený, podľa webstránky úradu vlády je napr. rezerva predsedníčky vlády určená predovšetkým na odstraňovanie následkov povodní, podporu v oblasti zdravotníctva, vzdelávania, športu a kultúry. V roku 2011 sú výšky týchto rezerv určené nasledovne ( Zákon o štátnom rozpočte na rok 2011, príloha 6 ) : rezerva vlády: 5 000 000 eur rezerva predsedníčky vlády: 1 659 696 eur rezerva na prostriedky EÚ: 17 112 168 eur

webstránky úradu vlády


Strana SaS, ako som spomínala, vznik eurovalu 1 a našu účasť v ňom potvrdila hlasovaním už pred rokom.

Klub SaS hlasoval kompletne "za" návrh súhlasu s účasťou Slovenska na Eurovale v podobe ručenia.

hlasoval kompletne "za"


Vaša nominantka priviedla Všeobecnú zdravotnú poisťovňu z plus 9 miliónov do -120 a za to bola ocenená postom ministerky (o Z. Zvolenskej, pozn.).

Výrok hodnotíme ako nepravdivý na základe výročných správ VšZP o hospodárení poisťovne. Zuzana Zvolenská sa stala generálnou riaditeľkou VšZP 1. marca 2008. Podľa výročnej správy VšZP (.pdf) z roku 2007 , VšZP vykázala k 31. decembru 2007 hospodársky výsledok stratu vo výške 429 922 tis. Sk (tzn. - 14, 27 miliónov eur). V roku 2008 bol výsledkom hospodárenia zisk vo výške 904 000 Sk (tzn. + 30 tisíc eur). Dňa 11. septembra 2010 nahradil Zvolenskú na poste generálneho riaditeľa VšZP Marian Faktor. Podľa výročnej správy VšZP za rok 2010 , k 31. decembru 2010 vykázala VšZP hospodársky výsledok stratu vo výške 120, 23 miliónov eur.

nahradil


Tam ste ich zdvihli (dane z príjmov, pozn.) z 19 na 22 pre právnické osoby.

K zvýšeniu daní z príjmov právnických osôb došlo v roku 2013 a následne o rok na to bola daň znížená na úroveň, o ktorej hovorí Richard Sulík - teda na 22 %. Výrok preto hodnotíme ako pravdivý.

pdf


Drvivá väčšina ľudí je nespokojná s vývojom ekonomickým, aké máme zdravotníctvo, školstvom…

Prieskum spokojnosti obyvatelov v rozlicných oblastiach zorganizovala agentúra Focus , podla ktorého 86,5% respondentov vyjadrilo svoju nespokojnost s nezamestnanostou, 66% je nespokojných s malým a stredným podnikaním, 78,9% so zdravotníctvom ci 60% so školstvom. Je teda pravdou, že väcšina ludí je nespokojná s ekonomikou, zdravotníctvom, školstvom. zdroj: SME IVO (s 7-8, november 2013) sledovalo zmenu situácie/názoru na stav zdravotníctva, školstva, ekonomiky (pracovné príležitosti, postavenie živnostníkov a malých podnikatelov) od nástupu 2. vlády R. Fica. V školstve takmer polovica respondentov uvádzala zhoršenie situácie, v zdravotníctve až 64% uvádzalo zhoršenie situácie a v ekonomike - v oblastiach pracovné príležitosti 75% a postavenie živnostníkov a malých podnikatelov 65%, stav verejných financií 63% opýtaných uviedlo zhoršenie situácie. Dátum zverejnenia analýzy: 09.03.2014 Naspäť Nahlásiť chybu

Focus IVO


S Cyklokoalíciou a Cyklokuchyňou sme spoločne predložili návrh na skoro zdvadsaťnásobenie tohto rozpočtu, na viac ako pol milióna eur.

V roku 2011 bol formou petície podaný návrh na zvýšenie rozpočtu, kde by bolo 5 % z neho vymedzeného na cyklodopravu. Slovami Cyklokoalície: " Petícia bola odovzdaná primátorovi, ktorý 5 % okomentoval ako sen, ale považuje ju za dobrý podklad do diskusie v mestskom zastupiteľstve. Očakáva, že ku 5 % sa mesto bude vedieť dostať až v roku 2014." N ikde okolo tejto petičnej akcie sa neobjavuje meno Ivo Nesrovnal, preto hodnotíme výrok ako nepravdivý.

petície
zvýšenie
Výročnej správe
potvrdiť


Opozícia (terajšia pozn.) nie že jej nevadilo, ale priamo sa podieľala na tom, keď sa prominentný sudca zo dňa na deň stal politikom a potom sa zo dňa na deň stal prominentným sudcom nepovedala ani slovo, keď nebohú doktorku Laukovú hrubo šikanovali len za to, že si dovolila upozorniť na pokus o ovplyvňovanie nezávislosti v konkrétnej veci, nepovedali ani slovo, keď boli sudcovia presúvaní z agendy do agendy, z oddelenia na oddelenie len a disciplinárne šikanovaní len preto, že neboli dostatočne poslušní, nepovedali nič, keď sudcu Kanderu, ktorým sa sudcovský stav mohol pýšiť de facto vyštvali pod naozaj úbohou zámienkou, ale si chodili na súde po vysoké odškodné z takzvanej ujmy na povesti a toto bola ich snaha o ochranu justície pred politizáciou a normalizáciou.

Co sa týka sudkyni Laukovej - Gabriela Bulubašová, ktorá sa pokúsila ovplyvnit Laukovú pri rozhodovaní bola z funkcie predsednícky Okresného súdu Bratislava I odvolaná, avšak ostala tam pôsobit ako radová sudkyna. Prípad Kanderu - Štefan Harabin podal návrh na disciplinárne konanie voci Kanderovi. Harabin navrhoval, aby ho preradili na súd nižšieho stupna za štyri prípady údajných prietahov v konaní. SITA dalej informuje: "Prvostupnový disciplinárny senát ho 17. marca uznal vinným za prietahy v dvoch menších prípadoch, ale vymeral mu miernejší trest: zníženie jedného mesacného platu o 15 percent. Kandera sa proti tomu odvolal s odôvodnením, že nemôže akceptovat rozhodnutie 'aj vlk sa nasýtil, aj baran je celý'. V súdnych kruhoch je Kandera považovaný za odborníka." Ohladom odškodného za ujmy na povesti - Harabin podal na Okresný súd Bratislava I žalobu na ochranu dobrej povesti právnickej osoby. V podaní sa okrem iného píše: "Zásahom do dobrej povesti žalobcu bolo zverejnenie tvrdenia, že ´kúpelna šéfa najvyššieho súdu vyšla na milión korún´ vo vysielaní spravodajstva Rádia Expres 19. januára 2010 približne o 18.03 h. " Rovnako ako rádio Expres zažaloval aj denník Pravda pre clánok o výške ceny jeho kúpelni.

Co sa týka sudkyni Laukovej
Prípad Kanderu
Ohladom odškodného za ujmy na povesti


Ja som preto navrhoval pri pozmeňovacích návrhoch, že ak teda žiadajú to aj tí iní, ktorí s vami rokovali, že odsuňme účinnosť tých zmien, ktoré vy navrhujete minimálne o jeden rok.

Počas druhého čítania novely Zákonníka práce, schválenej 25. 10. 2012, podal Július Brocka pozmeňovací návrh , v ktorom navrhuje "posunúť účinnosť zákona o jeden kalendárny rok, v snahe minimalizovať nepriaznivé dôsledky navrhovaných zmien Zákonníku práce na ekonomiku Slovenska počas prebiehajúcej finančnej krízy v Európe." Tento pozmeňovací návrh neprešiel hlasovaním , v ktorom boli proti predovšetkým poslanci strán SMER-SD a SaS.

pozmeňovací návrh
hlasovaním


Pozrite sa, dnes keď sa spýtate podnikateľov, ktorí robia veľké projekty, ktorí robia kanalizácie, čističky, vodovody, a ta ďalej, ten chaos, ktorý nastal na ministerstve životného prostredia, tak to je niečo nepredstaviteľné. Po odchode našich nominantov.


Jednoducho 49 % akcií najvzácnejšieho zlatého podniku (SPP, pozn.) predali cudzincom s tým, že tento 49% akcionár si robil s podnikom čo chcel.

Robert Fico o podobnej veci už hovoril v minulosti, kedy kritizoval súčasnú opozíciu za to, že kontrolu nad cenovou politikou a predstavenstvom SPP prepustila menšinovému vlastníkovi. Je skutočne pravdou, že napriek tomu, že štát vlastní 51 % akcií podniku, právomoc o nastavení ceny bola posunutá z valnej hromady na predstavenstvo, kde mali väčšinu zahraniční akcionári. Nevieme však overiť, či si títo "cudzinci" skutočne mohli robiť s podnikom "čo chcel". V skutočnosti štát stále kontroloval spoločnosť prostredníctvom valnej hromady. Výrok preto označujeme za neoveriteľný. V privatizačnom procese bolo skutočne odpredaných 49% akcií SPP, a majetková štruktúra akcionárov vyzerala takto: - Slovenská republika prostredníctvom Fondu národného majetku (51%) - Slovak Gas Holding B.V. - konzorcium spoločností E.ON Ruhrgas a Gaz de France (49%). V januári 2013 sa zmenil menšinový vlastník, keď kontrolu nad 49 % akciami prebrala spoločnosť Energetický a průmyslový holding, a.s. (EPH). ( Výročný správa SPP, 2012 ). V minulosti Demagog.SK overil, že predstavenstvo SPP má 7 členov, z ktorých 4 boli členmi konzorcia spoločností E.ON Ruhrgas a Gaz de France, ktoré menšinovým akcionárom. Sú to nasledovní:Jean-Jacques Ciazynski (predseda predstavenstva)- Gaz de FranceIng. Andreas Rau- E.ON RuhrgasFrédérique Dufresnoy- Gaz de FranceDr. Hans-Gilbert Meyer- E.ON Ruhrgas. Čo sa týka právomocí medzi jednotlivými orgánmi spoločnosti, podľa správy o privatizácii SPP , "Akcionárskou zmluvou bol navodený stav, keď reálne nie je možné vykonávať práva väčšinového akcionára v rozsahu zodpovedajúcom percentuálnemu počtu akcií (§ 61, § 155 ods. 1, § 176a ods. 3 Obchodného zákonníka)." Táto správa však bola vypracovaná na jednom z ministerstiev za Ficovej vlády, preto ju nie je možné brať ako neutrálne posúdenie skutočnosti. Dátum zverejnenia analýzy: 16.09.2013 Naspäť Nahlásiť chybu

hovoril
privatizačnom procese
akcionárov
Výročný správa SPP, 2012
minulosti
predstavenstvo
správy o privatizácii SPP


V celej Európe je historicky, alebo eurozóne historicky najvyššia nezamestnanosť.

Podľa štatistík OECD , údajov Svetovej Banky a Eurostatu o miere nezamestnanosti existuje v Európe viacero príkladov krajín, v ktorých je nezamestnanosť nižšia než v minulosti, vrátane Slovenska. Nedá sa preto generalizovať, že nezamestnanosť je historicky najvyššia v celej Európe. Naopak, v eurozóne historicky najvyššia zamestnanosť je. Robert Fico však spája dokopy dva pojmy a dva fakty a snaží sa týmto spôsobom posilniť svoj argument. Jeho výrok preto považujeme za zavádzajúci. Fínsko dosahovalo v roku 1994 16,6 % nezamestnanosť, vo februári 2013 to bolo len 8,1 % . V Írsku síce vo februári 2013 nezamestnanosť dosiahla 14,2 % , v roku 1993 sa však vyšplhala až na 15,6 % . Podobne je na tom aj Francúzsko , kde je síce momentálne nezamestnanosť 10,8 % , v roku 1997 však bola o niečo vyššia, až 11,1 % . V Estónsku bola vo januári 2013 9,9 % nezamestnanosť, ešte v roku 2010 dosahovala až 16,9 % . Chorvátsko dnes bojuje s 18,7 % nezamestnanosťou. V roku 2001 ale dosiahla až 20,5 % . V roku 2001 malo vysokú nezamestnanosť aj Bulharsko , dosahovala až 19,9 % , v februári 2013 je to už len 12,5 % . V Poľsku bola vo februári 2013 nezamestnanosť 10,6 % , zatiaľčo v roku 2002 dosiahla až 20,0 % . V Belgicku dosiahla nezamestnanosť vo februári 2013 8,1 % . V roku 1994 to bolo až 9,8 % . Nakoniec, aj na Slovensku oproti feburárovým 14,6 % bola nezamestnanosť v roku 2001 19,2 % . Dátum zverejnenia analýzy: 08.04.2013 Naspäť Nahlásiť chybu

štatistík OECD
údajov Svetovej Banky
Eurostatu


Stimuly, viete veľmi dobre, že ja som bol ten troublemaker na vláde, ktorý tlačil stimuly, aby sa využívali prvý krát až v roku 2014.

Minister financií hovorí o stimuloch, ktoré vláda schválila (body 18-27) 10. októbra 2012 vybraným firmám na rok 2013. Investičné stimuly v hodnote sto mil. eur pre 9 firiem navrhoval P. Kažimír presunúť až na rok 2014, z toho dôvodu, že o rok sa má štátny deficit znížiť pod 3%.

schválila (body 18-27)
presunúť
SITA


Koľko že to vyčlenila, koľko že vyčlenili lídri na ostatnom summite (EÚ pozn.) peňazí na podporu nezamestnaných mladých 8 krajinách? 22 miliárd eur. 82 miliárdy je na podporu malých a stredných podnikov, na tvorbu pracovných miest a boj s nezamestnanosťou.

EK vyčlenila na obdobie do roku 2013 82 mld. eur, ktoré majú smerovať na zlepšenie malých podnikov a nezamestnanosti. 22 mld. eur z tejto sumy presnejšie z fondu ESF má smerovať na podporu zamestnanosti mladých v ôsmich kritických členských štátoch EÚ, ktoré prekračujú priemer v nezamestnanosti mladých.

EK


Tender odrazu ide robiť firmička v Horných Plachtinciach, kde väčšinu má starosta, kde starosta povie, že konateľ je pán Feranc a keď mu novinár povie, že nie, pani Lutetová hovorí, že ste ju vymenili v pondelok, tak starosta povie, no ja o tom neviem.

Výrok hodnotíme ako zavádzajúci, pretože je síce pravdou, že starosta nevedel o zmene konateľa, no nie je pravdou, že obec Horné Plachtince resp. starosta sú väčšinovým vlastníkom firmy ROA. Spoločníkmi v Regionálnej Obstarávacej Agentúre s.r.o. sú podľa Obchodného registra SR Obec Horné Plachtince a TenderOnline a.s. Väčšinovým vlastníkom je TenderOnline a.s , ktorý mal vklad 6 750 EUR. Obec Horné Plachtince vložila vklad len 750 euro. Konateľom bol od 17.augusta 2012 Mgr. Ing. Ján Feranc, PhD. V pondelok 15. apríla vznikla podľa Obchodného registra funkcia pre Mgr. Katarínu Lutherovú, ktorá 19. apríla 2013 vystriedala vo funkcii Jána Feranca. Ján Feranc je zároveň predsedom predstavenstva TenderOnline a.s.. Ladislav Nozdrovický, starosta obce Horné Plachtince je v dozornej rade Regionálnej Obstarávacej Agentúre s.r.o od jej vzniku. SME , (18.apríla 2013): V skutočnosti je Regionálna Obstarávacia Agentúra fakticky súkromná firma, na ktorej fungovanie nemá starosta obce reálny vplyv. Potvrdzuje to aj starosta obce Ladislav Nozdrovický. „Išli sme do toho, aby sme prilepšili obecnému rozpočtu,“ vysvetlil. Keď sme sa včera pýtali na zmenu konateľa agentúry, ktorá mala prebehnúť v pondelok, starosta o ničom nevedel. A to napriek tomu, že údajná nová konateľka firmy Katarína Lutherová tvrdí, že ju nominoval práve starosta Plachtiniec. „Že ja som to zmenil? Uhm. O tom neviem, ale nič to,“ reagoval. Dátum zverejnenia analýzy: 22.04.2013 Naspäť Nahlásiť chybu

Regionálnej Obstarávacej Agentúre
TenderOnline a.s
SME


To, o čo ide naozaj, je politizácia prokuratúry... Niečo, čo tu naozaj historicky nebolo, pretože aj minulá voľba generálneho prokurátora bola tuším nad 100 hlasov...

pokiaľ ide o počet hlasov. Za generálneho prokurátora bol v roku 2003 zvolený Dobroslav Trnka ( navrhovateľom bol Ivan Šimko) 84 hlasmi . Vystriedal tak Milana Hanzela. Neúspešným kandidátom bol Ján Bernát, ktorého navrhol Tibor Cabaj (HZDS). Na návrh Jirka Malchárka (ANO) kandidoval aj Vojtech Ernest, ktorý bol neskôr stiahnutý.

navrhovateľom
84 hlasmi


Radoslav Procházka bol v prezidentských prieskumoch, mal 7-8-9%, tým pádom bol ďaleko za 22-23% Andreja Kisku.

Radoslav Procházka dosahoval vo februárových prieskumoch od 9,2 % do 10,8 %, s priemerom 10 %. V marcových prieskumoch dosahoval hodnoty od 8,1 % do 11,5 %, s priemerom 9,9 %. Andrej Kiska dosahoval vo februárových prieskumoch od 17,3 % do 32,6 %, s priemerom 23,3 %. Podľa marcových prieskumov dosiahol priemer 25,1 %, s rozsahom 23 - 27,1 %. Igor Matovič udáva čísla ktoré sa prílišne nevzďaľujú údajom z prieskumov, pričom minimálnymi rozdielmi si nijako neprilepšuje argument - teda že medzi Procházkovými a Kiskovými preferenciami existoval významný rozdiel. Výrok preto hodnotíme ako pravdivý.


...keď sa vlastne dávala dokopy Európska únia, mal to byť voľný pohyb pracovnej sily, voľný pohyb obchodu, financií, tovarov. Toto je krásna myšlienka.

V roku 1993 bola podpísaná maastrichtská Zmluva o Európskej únii a rovnako tak bolo dokončené vytváranie jednotného trhu " štyroch slobôd ". Tie zahŕňajú: voľný pohyb tovaru, služieb, osôb a kapitálu. Výrok preto hodnotíme ako pravdivý.

štyroch slobôd
Rímskych zmlúv
ESUO


V konečnom dôsledku tento zákon ponúka 55 miliónov eur pre 38 000 zdravotníckych pracovníkov.

Prvá časť Čislákovho výroku je pravdivá. Parlament prijal pozmeňujúci návrh (tlač 1700), ktorým Ministerstvo zdravotníctva SR prisudzuje navyše 55 miliónov na mzdy pre 38 000 zamestnancov zdravotníckych zariadení.

pozmeňujúci návrh
Čislák


Pán Kiska je otvorene za registrované partnerstvá homosexuálov.

Kiska postoj za registrované partnerstvá vyjadril opakovane. Výrok preto hodnotíme ako pravdivý. Podobný výrok o vyjadrení A. Kisku k registrovaným partnerstvám sme overovali už v minulosti. ( 16. marca 2014 ; 23.februára 2014 ; 9.marca 2014 ; 12.marca 2014 ). Pre anketu Topiek 23. januára na otázku či je za registrované partnerstvá uviedol: "Manželstvo je pre mňa vzťah medzi mužom a ženou. Som však za takú legislatívnu úpravu, ktorá by párom rovnakého pohlavia zjednodušila ich spoločné spolunažívanie, napr.: možnosť nahliadnuť do lekárskych záznamov partnera, zjednodušenie dedenia a pod." Podobne aj v debate na Paneurópskej vysokej škole v októbri 2013 mal Kiska uviesť, že podporuje registrované partnerstvá. Následne o jeho slovách v tejto debate informoval denník SME . Pre denník sa vyjadril za podporu partnerstiev podľa informácii Demagog.SK v ankete denníka SME 7. februára 2014 "Manželstvo je pre mňa zväzok muža a ženy, domnievam sa však, že dospelí ľudia rovnakého pohlavia, ktorí spolu žijú, by mali mať možnosť usporiadať si niektoré praktické a právne aspekty svojho spolunažívania." Toto isté vyjadrenie sa objavili s súvislosti s Kiskom aj 24. februára 2014 v denníku SME . "Kiska už skôr pre SME povedal, že manželstvo je preňho zväzkom muža a ženy, no zároveň by si „ľudia rovnakého pohlavia, ktorí spolu žijú, mali mať možnosť usporiadať niektoré praktické a právne aspekty svojho spolunažívania“." Dátum zverejnenia analýzy: 22.03.2014 Naspäť Nahlásiť chybu

16. marca 2014
23.februára 2014
9.marca 2014
12.marca 2014
anketu
debate
SME
SME
SME


Naviac tie personálne prepojenia najmä ľudí od pána Figeľa sú také silné vo vzťahu k vodárenskej spoločnosti, že už sa nikdy nezbavia zodpovednosti, že pri privatizácii pitnej vody v Bratislave museli o tom vedieť najvyššie špičky KDH. Tam je aj to prepojenie pána Kovadu.

Predsedom Dozornej rady BVS a tiež členom KDH je Karol Kolada.

Predsedom členom


Bývalá vládna garnitúra nevládla ani celkom slušne, pretože mala permanentný obraz trvalého nepriateľa... a dokonca vy novinári ste boli permanentným nepriateľom bývalej vládnej garnitúry až po vyvolávanie napätia na južnom Slovensku, no a prečo to spomínam na úvod.

Podľa zdroju ČTK a SITA Fico dlhodobo vyčíta novinárom, že sú voči vláde jeho Smeru, SNS a HZDS zaujaté. "Dokonca to vyzerá tak, že z niektorých médií sa stala politická opozícia vlády, čo je v Európe jedinečný úkaz," povedal Fico v rozhovore pre najnovšie vydanie týždenníka Slovo, kde sa okrem toho sťažoval na dotieravosť bulvárnych novinárov na jeho súkromie. Naopak zástupcovia médií Fica kritizovali, že ich považuje za nepriateľov. Taktiež v správe zverejnenou agentúrou SITA sa uvádza „Denníky Sme a Nový čas zverejnením údajnej zmluvy z roku 2002 medzi podnikateľom v oblasti energetiky Ľubomírom Blaškom a vtedajším šéfom predvolenej kampane Smeru-SD Fedorom Flašíkom o pôžičke 32 miliónov korún (1 062 205,4 €) pre Smer-SD podľa premiéra Roberta Fica rozohrali ďalšiu špinavú hru.“

Podľa zdroju ČTK a SITA
agentúrou SITA


Podarilo sa mi zabezpečiť prvý projekt z európskych fondov, bola to čistička odpadových vôd pravobrežná. Tento projekt bol dokonca prvý vo Východnej Európe, ktorý sa zrealizoval z európskych fondov.

Pravobrežná čistička odpadových vôd v Trenčíne bola prvým projektom vrámci Slovenska, ktorý spolufinancovala Európska únia z európskeho fondu (prostredníctvom fondu ISPA). Nedokážeme potvrdiť, či bol tento projekt úplne prvý vrámci krajín strednej a východnej Európy, avšak vieme, že bol schválený hneď v prvom roku, kedy bola organizácia ISPA vôbec založená. Výrok teda hodnotíme ako pravdivý. TASR , 9. decembra 2004: "Novú čistiareň odpadových vôd (ČOV), ktorej výstavba si vyžiadala investíciu vo výške 7,9 milióna eur, dokončili v Trenčíne. Je prvou stavbou na Slovensku, ktorú spolufinancovala EÚ." Prvá časť bola financovaná z európskeho fondu a druhú časť financovala akciová spoločnosť Trenčianske vodárne a kanalizácie a štát. Jej celková výstavba trvala 18 mesiacov a bude slúžiť pre približne 25 tisíc ľudí. Vtedajší minister životného prostredia, László Miklós sa vyjadril, že: "Toto je prvý projekt, ktorý sa ukončil v rámci ISPA." Tento zdroj ďalej uvádza: "Výstavba trvala 18 mesiacov. Zdĺhavý bol proces prípravy, ktorý sa začal už v roku 1999." Z tohto vyplýva, že projekt sa pripravoval ešte v čase keď bol Jozef Žiška primátorom Trenčína (1994-2002) V správe (.doc str. 2) zo stretnutia monitorujúcej komisie ISPA v Bratislave, sa uvádza, že v prípade ak Komisia potvrdí kontrakt týkajúci sa čističky v Trenčíne, bol by to prvý kontrakt v rámci ISPA na Slovensku. V zozname projektov ISPA za roky 2000 až 2003, je tento projekt uvedený na prvom mieste v rámci slovenských projektov a je zrejmé, že bol schválený už v roku 2000, kedy bola organizácia ISPA zároveň založená. Aj ostatné krajiny zo strednej a východnej Európy však mali schválené niektoré projekty už v roku 2000, pričom nedokážeme zistiť, či bol ten trenčiansky prvý aj vrámci krajín strednej a východnej Európy. Dátum zverejnenia analýzy: 01.11.2014 Naspäť Nahlásiť chybu

TASR správe zozname ISPA


Primátor na to nemá žiadny vplyv, pokiaľ billboard stojí na súkromnom pozemku. 2 tretiny zariadení stoja na súkromnom pozemku

Demagog.SK nezistil podiel billbordov na súkromnom pozemku. Demagog.SK oslovil v minulosti aj občiansku iniciatívu Mesto bez reklamy , no ani táto iniciatíva nemá tieto údaje. Výrok preto hodnotíme ako neoveriteľný.

Mesto bez reklamy
evidenciu
zariadení


V tomto prípade ten najlepší sudca je Európsky štatistický úrad a Eurostat povedal, že sme hospodárili najlepšie za posledných 30 rokov.

Európsky štatistický úrad nehodnotí kvalitu hospodárenia Slovenskej republiky, iba zverejňuje štatistické informácie o verejných financiách. O historicky najnižšom štrukturálnom deficite, ktorý sa dá považovať za výsledok hospodárenia, hovorí Rada pre rozpočtovú zodpovednosť. Výrok Igora Matoviča preto hodnotíme ako nepravdivý.

Európsky štatistický úrad vydal v polovici apríla správu o hospodárení krajín Európskej únie. Slovensko v tomto hodnotení dosiahlo hodnotu verejného dlhu vo výške 2% HDP, a v tejto štatistike sa umiestnilo na 12. mieste spomedzi krajíne EU.

Eurostat sa v tejto správe explicitne nevyjadril k hospodáreniu Slovenskej republiky, uviedol len výšku jednotlivých finančných ukazovateľov. Výška samotného deficitu pritom nie je v histórii Slovenskej republiky rekordne nízka. Nižší deficit sme dosiahli v posledných rokoch niekoľkokrát, konkrétne medzi rokmi 2017-2019. Navyše na komplexné zhodnotenie hospodárenie krajiny je potrebné brať do úvahy omnoho viac ukazovateľov ako iba výšku deficitu.

Igor Matovič vo svojom výroku pravdepodobne naráža na informácie od Rady pre rozpočtovú zodpovednosť (RRZ). RRZ v polovici apríla informovala , že výška štrukturálneho deficitu verejných financií za rok 2022 dosiahla úroveň 1,2 % HDP, čo predstavuje už druhý rok najnižšiu výšku tohto deficitu v histórii SR.

správu dosiahli informovala


Vláda Ivety Radičovej pripravuje niekoľko tých krokov tak ako sme informovali aj pred časom. Je to aj zníženie ceny elektrickej energie, ktorá vstupuje do výrobného reťazca na každom kroku, ale tak isto aj zmena legislatívy a zavedenie princípu predaja konečnému spotrebiteľovi.

Premiérka sa v súvislosti s cenou elektrickej energie vyjadrila nasledovne: "Máme plné páky, aby k navýšeniu cien týchto poplatkov nedošlo. Ministerstvo hospodárstva vyjednáva s ÚRSO. V krátkom období chceme zasiahnuť tak, ako to pozícia vlády dovoľuje." Poplatky, ktoré Radičová spomína vo vyhlásení sú prenosové poplatky, za ktorých nárast je podľa nej zodpovedný bývalý vládny kabinet, pričom tieto poplatky mali spôsobiť nárast cien energií pre domácnosti a podnikateľov. Čo sa týka rastúcich cien potravín , ceny chcú udržať znížením cien energií pre výrobcov a uvoľnením intervenčných skladov s obilím. Vláda taktiež zrušením zákona o obchodných reťazcoch očakáva, že to bude mať prínos na znižovanie cien. Z. Simon 23. februára 2011 avizoval: ”Pripravujeme aj zmenu legislatívy, kde chceme odstrániť administratívne bariéry na spracovateľov. Teda kódexy, ktoré idú nad rámec EÚ.”

cenou elektrickej energie
Čo sa týka rastúcich cien potravín
Z. Simon 23. februára 2011


Jediný, kto to zachránil sú mestá a obce. To je rozhodujúce. Tí ubytovali. Ministerstvo vnútra ešte pred troma týždňami odmietalo ubytovať utečencov. Posledný týždeň ubytováva.

Ministerstvo vnútra poskytovalo ubytovanie pre utečencov od začiatku vojny, a to predovšetkým v azylových centrách. Ministerstvo už 24. februára uviedlo , že v prípade potreby rozšíri kapacity aj o iné objekty ministerstva. Tvrdenie Roberta Kaliňáka, že ministerstvo odmietlo ubytovávať, hodnotíme ako nepravdivé.

Hasičský zbor, ktorý spadá do kompetencií Ministerstva vnútra, začal ešte 25. februára stavať dočasný núdzový tábor, aby boli schopní pokryť kapacity prichádzajúcich utečencov. Je pravdou, že až 11. marca vytvorilo Ministerstvo dopravy portál pre ubytovanie utečencov, pomocpreukrajinu.sk , ktorý má zjednodušiť komunikáciu medzi poskytovateľmi ubytovania a utečencami. Ministerstvo na ňom pracovalo so Združením miest a obcí Slovenska.

Ubytovanie pre Ukrajincov zabezpečujú aj koordinátori na hraniciach, ktorí utečencov prepájajú s konkrétnymi rodinami, či mestá a samosprávy, ktoré ponúkajú svoje objekty. Do pomoci s prepájaním rodín ponúkajúcich ubytovanie a utečencov sa zapojila taktiež iniciatíva Kto pomôže Ukrajine. Nie je teda pravdou, že jediní, kto sa do ubytovania zapojil, boli mestá a obce.

poskytovalo uviedlo stavať vytvorilo pomocpreukrajinu.sk pracovalo zabezpečujú ponúkajú zapojila


Pokles BBSK bol spôsobený len účtovnými odpismi. Pán Belica počas svojho volebného obdobia predal majetok vo výške 4,8 mil. eur., pán Kotleba v BB 590 tis. eur. To svedčí o tom, v čom bol ten pokles majetku spôsobený.

Podľa výročnej správy Nitrianskeho samosprávneho kraja za rok 2013 došlo k predaju dlhodobého hmotného a nehmotného majetku za hodnotu 1 912 461 eur a k predaju cenných papierov v hodnote 2 475 eur. Konsolidovaná výročná správa už uvádza výnos z predaja dlhodobého hmotného a nehmotného majetku za 1 914 722 eur. Za rok 2014 mal byť predaný dlhodobý hmotný a nehmotný majetok vo výške 353 992 eur, v roku 2015 v hodnote 1 985 919 eur. Výročná správa za rok 2016 uvádza, že v danom roku došlo k predaju majetku vo výške 1 715 942 eur. Celkovo tak výnosy z predaja majetku predstavujú za obodbie 2013-2016 5,97 miliónov. Celkový majetok kraja pritom narástol, Úrad NSK spolu s rozpočtovými a príspevkovými organizáciami disponoval s aktívami vo výške 310 442 552 eurami v roku 2013. Z tejto sumy 204 594 546 patrí Úradu NSK . Výročná správa za rok 2016 informuje, že k 31. decembra 2016 disponoval kraj s majetkom 332 734 718 eur. Banskobystrický samosprávy kraj mal koncom roka 2013 (. pdf , s. 116) majetok vo výške 319 971 223 eur (počítame súčet aktív Úradu BBSK, príspevkových a rozpočtových organizácií). Záverečný účet samosprávneho kraja za rok 2016 (. pdf , s. 6) uvádza, že celková výška aktív kraja vykázaná rozpočtovými a príspevkovými organizáciami vrátane Úradu BBSK bola v hodnote 278 319 870 eur. Keď sa nezapočítava majetok príspevkových a rozpočtových organizácií, majetok v roku 2013 predstavoval 219 595 347 eur a značne klesol, pretože v roku 2016 už bol len na úrovni 193 586 309 eur. V Banskobystrickom samosprávnom kraji za obdobie 2013-2017 boli stopnuté eurofondy , súčasný župan Kotelba avizoval už pri nástupu do funkcie, že nechce spoliehať na európske peniaze. Napriek tomu, že kraj nemohol pracovať s európskymi peniazmi, kraj dostal výrazne viac peniazí od štátu z daní , ako Kotlebov predchodca Maňka . V Banskobystrickom kraji hneď v roku 2013 boli plánované výnosy z predaja majetku vo výške 2 289 944 eur. V roku 2014 (.pdf, s. 97) boli plánované výnosy z predaja vo výške 100 tisíc eur, nakoniec predaný majetok bol predaný v hodnote 19 109 eur. V roku 2015 boli plánované príjmy z predaja tiež na úrovni 100 tisíc eur, avšak nakoniec došlo k navýšeniu na 376 189 eur. V roku 2016 nebol naplnený plánovaný balík 300 tisíc eur, príjmy z predaja majetku predstavovali 140 322 eur ( .pdf , s. 92). Z vyššieho jasne vyplýva, že predaj majetku v Banskobystrickom kraji dosahoval väčšiu mieru, než to uvádza Milan Uhrík. Majetku obcí a VÚC sa venuje zákon č. 138/1991 Zb. Zákon Slovenskej národnej rady o majetku obcí účinný od 01.02.2017. Ten okrem iného ustanovuje rozsah štátneho majetku, ktorý prechádza do vlastníctva obcí, prípadne VÚC. Podľa zákona majetok obce tvoria nehnuteľné a hnuteľné veci vrátane finančných prostriedkov, ako aj pohľadávky a iné majetkové práva, ktoré sú vo vlastníctve obce. Patria tam aj tie nehnuteľné a hnuteľné veci, ktoré nadobudne obec do vlastníctva prechodom z majetku Slovenskej republiky. Decentralizovaný majetok štátu nepodlieha exekúciám a konkurzom a nie je možné naň zriadiť záložné právo. Podľa účtovnej závierky z 31.12. 2016 BBSK disponoval majetkom v hodnote 193 586 309,28 eur. 31.12. 2013 to však bolo 219 595 347,65 eur, takže môžeme povedať, že hodnota majetku BBSK sa počas funkčného obdobia župana Mariana Kotlebu znížila o viac než 26 miliónov eur. Samozrejme, táto strata nemusí byť nutne spôsobená odpredajom majetku. Uhrík uvádza, že Kotleba predal majetok vo výške 590 tisíc eur. Portál ziar.dnes.24.sk však 17.10.2016 informoval, že Kotleba podpísal predaj pavilónu nemocnice v Žiari nad Hronom za 1,45 milióna eur, čo je viac ako dvojnásobok toho, čo bolo podľa Uhríka predané za celé Kotlebove funkčné obdobie. Dátum zverejnenia analýzy: 21.10.2017 Naspäť Nahlásiť chybu

Konsolidovaná
2014
Výročná správa
Úradu NSK
pdf
pdf
eurofondy
daní
Maňka
2013
2014
2015
.pdf
zákon
účtovnej závierky
31.12. 2013
ziar.dnes.24.sk


Predali sme 96 mliečnych automatov, môžem povedať, že z tých 96 mliečnych automatov dnes reálne funguje 60.

Ešte v júni 2010 podľa informácií sme.sk bolo na Slovensku okolo 100 automatov. Koľko z nich reálne funguje sme nenašli. Pre mapu mliečnych automatov na území SR kliknite tu .

sme.sk

tu


Dnes nebohý výborný generálny prokurátor (Milan Hanzel bol zvolený, pozn.). Naprieč politickým spektrom v tajnej voľbe, tak isto v tajnej voľbe bol zvolený pán Trnka, naprieč politickým spektrom.

Za generálneho prokurátora bol v roku 2003 tajnou voľbou zvolený Dobroslav Trnka 84 hlasmi. Vystriedal tak Milana Hanzela. Za D. Trnku museli hlasovať aj opoziční poslanci vzhľadom na to, že koalícia v zložení SDKÚ, SMK, KDH a ANO disponovala 78 hlasmi . ČTK k voľbe Hanzela za GP 19.januára.1999 napísala (nie je dostupné online pozn.): "V čele Generální prokuratury Slovenské republiky stane od 1. února Milan Hanzel, někdejší ministr spravedlnosti ve vládě Jozefa Moravčíka z roku 1994. Návrh vládních stran na Hanzelovo jmenování včera v tajném hlasování podpořilo 78 poslanců 150členné slovenské sněmovny. Hanzel nahradí Michala Vaľa, který se po dohodě s vládou sám vzdal funkce k 31. lednu. Vláda premiéra Dzurindy se od nástupu netajila snahou o výměnu v čele prokuratury s odůvodněním, že Vaľo bránil šetření politicky citlivých případů." Pravda je to iba v prípade Trnku, u Hanzela sa nám nepodarilo overiť, či bola zhoda opozície aj koalície.

tajnou voľbou zvolený
78 hlasmi


Teraz k tej vašej otázke. Vláda na svojom poslednom zasadnutí rozhodla o tom, že poverí ministra vnútra pána Lipšica a ministra životného prostredia urýchlene vypracovať iniciatívny materiál, ktorý by definoval vláde možnosti vyplácať peniaze skorej pri takýchto pohromách.

Ostatné rokovanie Vlády SR sa konalo 8.júna 2011. Vo zverejnených materiáloch sme nenašli žiadne poverenie ministrov pre vypracovanie takéhoto dokumentu.

materiáloch


Buď povie, že nebudeme plniť medzinárodné záväzky, ktoré máme a medzinárodný záväzok je dosiahnuť deficit v roku 2012 na úrovni 4,6% a v roku 2013 pod 3%.

Je pravda, že Slovensko má medzinárodný záväzok dosiahnuť v roku 2013 deficit štátneho rozpočtu pod 3 % HDP. Ide o medzinárodný záväzok, ktorý vyplýva z Paktu stability a rastu . Deficit na úrovni 4, 6 % v roku 2012 schválila vláda Ivety Radičovej a neskôr bol zapracovaný do aktualizácie Národného programu reforiem Slovenskej republiky 2012. Európska Komisia prijala návrh Slovenskej republiky a doplnila ho vlastným odporúčaním . Dátum zverejnenia analýzy: 10.09.2012 Naspäť Nahlásiť chybu

medzinárodný záväzok
Paktu stability a rastu
aktualizácie
odporúčaním


Čo nám odkazuje Smer? Nebude rešpektovať ústavu. Oni si zvolia svojho vlastného straníckeho (generálneho prokurátora - pozn. red.).

SMER-SD sa vyjadroval nesúhlasne k voľbe generálneho prokurátora. SMER-SD v marci vyhlasovalo, že ak bude vo vláde vykoná novú tajnú voľbu. Toto vyhlásenie bolo ešte pred zvolením generálneho prokurátora tajnou voľbou 17. júna 2011.

TASR SITA súčasnosti však


Vy (A. Kiska, pozn.) ste povedali, že ste chceli prejsť na židovskú vieru, že ste študovali budhizmus.

V rozhovore pre SME 14. septembra 2006 sa Kiska k otázke viery a náboženstva vyjadril nasledovne:

rozhovore pre SME


Ja si uvedomujem, že sú tu aj mladší ako ste vy spomenuli pani poslankyňa tí, ktorí poberajú výsluhové dôchodky v silových rezortoch, to sú relatívne mladí ľudi, ktorí odslúžia 15, 20 rokov v armáde alebo pre políciu.

Na základe zákona č.328/2002 Z.z . o sociálnom zabezpečení policajtov a vojakov a o zmene a doplnení niektorých zákonov (.pdf), podľa § 38 Výsluhový dôchodok ods.1 "Policajt a profesionálny vojak, ktorému sa skončil služobný pomer, má nárok na výsluhový dôchodok, ak služobný pomer trval najmenej 15 rokov."

zákona č.328/2002 Z.z


Áno, dobrá otázka. K tejto sume sme dospeli tak, že sme najskôr analyzovali stav verejných financií, v ktorom sme prebrali krajinu, štátny rozpočet a verejné rozpočty. Zistili sme a nielen my, že ten stav je zlý. Bola začiatkom júla na Slovensku aj misia Medzinárodného menového fondu, bolo to zhodou okolností v čase, keď sa preberala vláda, keď končila jedna vláda, prichádzala druhá vláda, táto misia potvrdila aj naše odhady, že ten deficit v tomto roku môže byť až do 8 %, dnes počítame, že zhruba, ale aj vtedy už ten odhad bol taký istý v tom júli, že to môže byť 7,8% HDP.

Správa z júlovej misie MMF hovorí: However, the increase in the general government deficit to 8 percent of GDP which we project for 2010 is excessive .

Správa


…a preto som prekvapený toľkými výhradami zrazu na adresu súčasného generálneho prokurátora pána Trnku, ktorého zvolili väčšina strán súčasnej vládnej koalície.

Denník SME na margo hlasovania uviedol : "...poslanci zvoli Trnku, ktorý dostal 84 hlasov, podporili ho KDH, SMK, Smer, ANO, KSS a nezávislí poslanci okolo Ivana Šimka." Podporila ho teda len jedna strana súčasnej koalície, KDH, prípadne časť poslancov, ktorí prešli z SMK do Most-Híd. SDKÚ podporovala J. Bernáta. Strany svoje stanoviská deklarovali pred tajnou voľbou.

Denník SME na margo hlasovania uviedol


Že v roku 2013 bolo navýšenie dôchodku pre dôchodcov (starobný dôchodok, pozn.) 11,2 eura, v roku 2016 to bude len 1,9 euro.

Na základe súčasného zákona o inflácii starobného dôchodku bolo v roku 2013 toto navýšenie o pevnú sumu 11,2 eura v roku 2013, zatiaľ čo v roku 2016 to bude 1,9 eura. Výrok preto hodnotíme ako pravdivý.

Z informácií uverejnených na internetovom portáli Sociálnej poisťovne vyplýva, že:

" V období rokov 2013 až 2017 sa budú dôchodkové dávky zvyšovať o pevnú sumu. Pevná suma zvýšenia dôchodkových dávok bude závisieť od medziročného rastu spotrebiteľských cien a medziročného rastu priemernej mzdy v hospodárstve Slovenskej republiky vykázaných Štatistickým úradom Slovenskej republiky za prvý polrok kalendárneho roka, ktorý predchádza kalendárnemu roku, za ktorý sa dôchodkové dávky zvyšujú a od priemernej mesačnej sumy jednotlivých dôchodkových dávok vykázaných Sociálnou poisťovňou k 30. júnu kalendárneho roka, ktorý predchádza kalendárnemu roku, za ktorý sa dôchodkové dávky zvyšujú. "

V roku 2013 bol teda navýšený starobný dôchodok o 11,20 eura.

Hoci systém navyšovania zostáva rovnaký, pomer hodnôt, z ktorých sa toto navýšenie vypočítava , sa v každom roku meni. " V roku 2016 (...) sa zvýši percento rastu spotrebiteľských cien (80 %) a zníži sa percento medziročného rastu priemernej mzdy (20 %). "

Sociálnej poisťovne
vypočítava
2016


... prečo taký veľký odliv kapitálu, prečo na ziskoch a tantiem odchádza zo Slovenska ročne to čo je výška štátneho rozpočtu takmer 14,5 miliardy odchádza na ziskoch všetkých zahraničných investorov ...

Ak by sme vychádzali zo štatistiky Štatistického úradu SR, tak odlev dôchodkov z majetku platených do zahraničia je na úrovni 4,2 mld. eur resp. približne 3,2 mld v čistom. Podľa analýzy denníka Pravda, je odlev ziskov do zahraničia na úrovni 2 mld. ročne. Danko uvádza sumu značne vyššiu. Výrok hodnotíme ako nepravdivý. Denník Pravda sa zaoberal odlevom ziskov spoločností do zahraničia. Suma ktorú vyčíslil denník Pravda, je suma pohybujúca sa ročne na úrovni 2 mld. eur, čiže asi sedmina príjmov rozpočtu 2014. Za posledných desať rokov sa suma pohybovala na úrovni 19,5 mld. eur. Sem boli započítané zisky bánk, firiem z oblasti energetiky, telekomunikácií a priemyslu. Andrej Danko však má pravdu v tom, že suma, ktorú uvádza je približne rovnaká ako výška štátneho rozpočtu. Konkrétne, rozpočet na rok 2013 počíta s príjmami na úrovni približne 14 miliárd a výdavkami približne na úrovni 17 miliárd eur. Pravda (15. júla 2013): "Podľa posledných zosumarizovaných údajov najmä banky, firmy z oblasti energetiky, telekomunikácií či rôznych sfér priemyslu poslali vlani zo ziskov vytvorených na Slovensku do zahraničia viac ako dve miliardy eur . Podobne to podľa analytikov bude aj tento rok. (...) Odlev firemných ziskov do zahraničia za posledných desať rokov však dosiahol už 19,5 miliardy eur ." Dátum zverejnenia analýzy: 14.10.2013 Naspäť Nahlásiť chybu

Štatistického úradu
rozpočet
Pravda


Robert Fico kandiduje aj preto, že potrebuje mať trestnoprávnu imunitu.

V tomto výroku nehodnotíme to, či predseda Smeru kandiduje kvôli získaniu trestnoprávnej imunity, ale zisťujeme, či prezident takúto imunitu požíva. Na základe toho hodnotíme výrok ako pravdivý.

novela
Ústava
najpravo.sk
Trestný zákon


Vy musíte urobiť rozdiel, že v prípade roku 2007 sudca prišiel priamo na miesto a priamo sa oboznamoval s celou situáciou, lebo išlo o živý prípad. O živú akciu, ktorá prebiehala a ktorú toto, by som povedal, tento únik, reálne ohrozil.

Informáciu o tom, či sudca prišiel priamo na miesto sa nám nepodarilo overiť. Ku odlíšeniu jednotlivých prípadov rovnako ako vo vyššie uvedenom výroku uvádzame: Dostupné informácie týkajúce sa kauzy odpočúvania novinárky Patrície Poprockej Ďuriškovej z roku 2007 pochádzajú z vyhlásenia exministra obrany Bašku a nie sú teda neutrálne (o akýchkoľvek prípadoch odpočúvani sa však je možné dozvedieť sa nič z oficiálnych ofnormácií). Podľa článku z denníka SME z 23. novembra 2011 sa v Baškovom vyhlásení uvádza, že: " Poprockej odpočúvanie iniciovali, pretože zverejnila časti dokumentov, ktoré „obsahovali informácie o pôsobení cudzích spravodajských služieb na Slovensku, teda o ohrození bezpečnosti štátu “. Tajná informácie o ktorej Kaliňák hovorí bola zverejnená v roku 2007 v týždenníku Žurnál . Týždenník zverejnil článok, v ktorom sa hovorilo úniku utajovaných informácií. Ako v správe denníka Pravda z 23. novembra 2011 uvádza jeho vtedajšia šéfredaktorka N. Slišková: " Týždenník Žurnál v roku 2007 upozornil na takýto únik. Konali sme vo verejnom záujme, bolo našou povinnosťou o tom informovať. Z našej strany nebolo čo riešiť, inak by sme išli proti podstate svojho povolania. " A ďalej: "Poprocká v článku opisovala snahu vojenských spravodajcov nadviazať spoluprácu s vysokým ruským vojenským diplomatom. VOS podklady z odpočúvania podľa Bašku následne odstúpilo orgánom činným v trestnom konaní, ktoré začali trestné stíhanie za ohrozenie dôvernej a vyhradenej skutočnosti. " Či bola vec priamo postúpená polícii sa explicitne neuvádza, každopádne však bola v prípade vyvodená zodpovednosť: "Národný bezpečnostný úrad Poprockej a vtedajšej šéfredaktorke Žurnálu Nore Sliškovej uložil pokutu pätnásťtisíc korún. Tie podali odvolanie, prípad je teraz na Najvyššom súde. " V prípade aktuálnej kauzy odpočúvana VOS novinárov Pravdy sa odpočúvanie nedialo z dôvodu, že by citlivé informácie boli zverejnené ale preto, že spravodajstvo nadobudlo pocit, že odpočúvaná novinárka citlivími informáciami "iba" disponuje (tzn., že neboli zverejnené). Ako sa uvádza v správe denníka SME z 21. novembra 2011 " V žiadosti (o odpočúvanie, pozn.) sa píše, že z otázok, ktoré zaslala na tlačové oddelenie ministerstva obrany vyplýva, že Vavrová má citlivé informácie o vnútri služby a že o nich komunikuje so súčasnými i bývalými príslušníkmi VOS. Má ísť o informácie, ktoré podliehajú istému stupňu utajenia, preto VOS žiada odpočúvanie jej telefónu . Na základe uvedených výrokov je možné nájsť odlišnosti v jednotlivých kauzách. Avšak keďže celá kauza nie je prešetrená a vzhľadom na to, že informácie o kauze v roku 2007 máme iba od zainteresovaného ministra Bašku, nevieme jednoznačne určiť nakoľko odlišné oba prípady odpočúvania sú. Výrok preto hodnotíme ako neoveriteľný.

23. novembra 2011
Žurnál
správe denníka Pravda
správe denníka SME


KDH, ktoré prijalo odporúčanie v druhom kole podporiť Andreja Kisku.

Ján Figeľ počas tlačovej besedy pre TA3 vyjadril podporu Andrejovi Kiskovi týmito slovami: " KDH je pripravené podporiť kandidatúru Andreja Kisku na post prezidenta republiky. KDH je hodnotovou a programovou stranou. Sú veci a ciele na ktorých nám záleží. Nie kvôli nám,ale kvôli ľuďom, občanom v našej krajine ." Ďalej vyjadril ciele KDH, v ktoré dúfajú, že ich Andrej Kiska podporí v prípade, že bude zvolený za prezidenta.

vyjadril článku


Na týchto, na týchto konkrétnych diaľničných projektoch sa zúčastňovali prakticky všetky slovenské veľké firmy. Prakticky všetky. To znamená jedným šmahom ruky. Jedným šmahom ruky poslal do nezamestnanosti pán minister Figeľ 5 tisíc ľudí.

K tomuto výroku sme už raz uviedli :

"Je pravda, že stavebné spoločnosti podieľajúce sa na výstavbe diaľnic avizujú v súvislosti so zastavením 1. balíku PPP projektov prepúštanie, avšak Robert Fico toto číslo neúmerne navyšuje. Podľa denníka Pravda o prácu príde cca 1500 ľudí z firiem Doprastav a Váhostav, ktoré boli hlavnými stavebnými firmami na tomto PPP projekte. Skanska zatiaľ prepúšťať nebude, ale zamestnáva v SR iba 900 pracovníkov . V týchto počtoch však nie sú zarátané nepriamo súvisiace pracovné miesta, takže nie je možné odhadnúť presný počet zaniknutých pracovných miest."

uviedli

Pravda


Vidíme, že aj tie najvyspelejšie krajiny sa s tým (s pandémiou COVID-19, pozn.) pasujú a majú problém uniesť ten prudký nápor nakazených ľudí.

Aj krajiny, ktoré patria pod ekonomicky najrozvinutejšie, majú problémy zvládať nápor pacientov s koronavírusom a povolávajú na pomoc armádu či vyslúžilých zdravotníkov. Tvrdenie Eduarda Hegera hodnotíme preto ako pravdivé. V Spojených štátoch rastie počet identifikovaných prípadov ochorenia COVID-19 exponenciálne. Nemocnice majú problémy pripraviť sa na nával chorých. Vo Wisconsine musel štát povolať na pomoc pri zvládaní nákazy v domove dôchodcov Národná gardu. Štáty California a New York zaviedli striktné obmedzenia dopravy a obchodu. Veľká Británia požiadala desaťtisíce niekdajších doktorov a sestričiek, ktorým vypršala licencia, aby sa vrátili k svojmu povolaniu. Najväčšia londýnska nemocnica hlásila 20. marca pre nával pacientov kritický stav. Koronavírus testuje limity zdravotného systému aj v Nemecku. V krajine sa na pomoc pri potláčaní pandémie pripravuje aj armáda. Lekári z francúzskych miest Mulhouse a Colmar varovali , že zdravotný systém je v bode zlomu. 10 pacientov z východu krajiny pomôžu liečiť nemocnice v Nemecku.

patria rastie majú povolať obmedzenia požiadala hlásila testuje pripravuje varovali pomôžu


Dnes politici rozkradnú na Slovensku 3 miliardy eur.

Táto informácia je v súčasnej dobe neoveriteľná, pretože jej chýbajú akékoľvek bližšie informácie o zdrojoch týchto čísel. V roku 2012 sa Zuzana Wienk z Aliancie Fair-Play vyjadrila, že " sa ročne rozkradne 30 až 40 percent štátneho rozpočtu. " Vzhľadom na vtedajší štátny rozpočet by 30 až 40 percent tvorilo naozaj viac než 3 miliardy eur, avšak tieto údaje sú momentálne neaktuálne a dostatočne nepodložené na to, aby sme mohli daný výrok Igora Matoviča overiť. Dátum zverejnenia analýzy: 11.01.2016 Naspäť Nahlásiť chybu

Wienk
štátny rozpočet